title: Mosambikin itsenäisyyssota

text:
Uusi vasemmistolainen hallitus halusi saada siirtomaasodat nopeasti päätökseen. Lisäksi se oli myötämielinen Frelimoa kohtaan, sillä sillä oli samantaustainen vasemmistolainen ideologia. Portugali ja Frelimo solmivat 7. syyskuuta 1974 Lusakan sopimuksen, joka päätti sotatoimet. Sopimuksessa myös määriteltiin siirtymähallitus, joka toimisi yhdeksän kuukautta ennen Mosambikin itsenäistymistä. Joaquim Chissanosta tehtiin siirtymähallituksen pääministeri. Mosambik itsenäistyi 25. kesäkuuta 1975, ja Frelimon johtajasta Samora Machelista tuli maan ensimmäinen presidentti.
Itsenäisyyden aikana noin 300 000 valkoista portugalilaista siirtolaista lähti Mosambikistä pakolaisena Portugaliin tai Brasiliaan.


title: Alexander Pschill

text: Alexander Pschill (13. heinäkuuta 1970 Wien) on itävaltalainen näyttelijä. Hänen tunnetuin roolinsa on "Marc Hoffmanina" tv-sarjassa Poliisikoira Rex.


title: Alexander Pschill

text: Pschill opiskeli 1989–1993 näyttelemistä "Cornish College of the Arts Professional Acting Conservatory"ssa Seattlessa, Yhdysvalloissa. Valmistuttuaan hän palasi Itävaltaan, jossa on näytellyt useissa tv-sarjoissa, sekä elokuvissa.


title: Eric Stefani

text: Eric Stefani (s. 17. kesäkuuta 1967) on yhdysvaltalainen muusikko. Hän perusti yhdessä John Spencen ja siskonsa Gwen Stefanin kanssa No Doubt -yhtyeen.


title: Eric Stefani

text: Muusikon uran ohella Stefani on työskennellyt animaattorina muun muassa "Simpsoneissa".


title: Michael G. Wilson

text: Michael G. Wilson (s. 21. tammikuuta 1942 New York) on yhdysvaltalainen elokuvatuottaja, joka on tuottanut James Bond -elokuvia 1980-luvulta lähtien. Hänen kumppaninsa tuottajana on hänen sisarpuolensa Barbara Broccoli.


title: Michael G. Wilson

text: Wilsonin isä on näyttelijä Lewis Wilson. Vanhemmat erosivat, ja hän oli 17-vuotias, kun hänen äitinsä Dana meni uudelleen naimisiin elokuvatuottaja Albert R. Broccolin kanssa. Bond-elokuvien pariin hän päätyi jo 1960-luvulla opiskeluvuosinaan, kun Broccoli otti hänet avustajaksi "007 ja Kultasormen" (1964) kuvauksiin. Wilson on valmistunut sähköinsinööriksi Harvey Mudd Collegesta 1963 ja juristiksi Stanfordista 1966.


title: Michael G. Wilson

text: Wilson alkoi työskennellä Bondien tuotantoyhtiössä Eon Productionsissa vuonna 1972. Hän on toiminut elokuvien toisena tuottajana vuodesta 1984 lähtien ensin Albert R. Broccolin ja sitten tämän tyttären Barbara Broccolin kanssa. Nuorempi Broccoli astui isänsä seuraajaksi vuoden 1995 elokuvasta "007 ja kultainen silmä" alkaen.


title: Michael G. Wilson

text: Tuottajan roolinsa lisäksi Wilson on näytellyt Bond-elokuvissa vuoteen 2017 mennessä kaikkiaan 18 cameoroolissa. Hän on myös kerännyt harrastuksenaan merkittävän valokuvakokoelman.


title: HMS Ashanti (F51)

text: HMS Ashanti (viirinumerot L51 8.-12.1938, F51 1.1939-syksy 1940 ja G51 syksy 1940 - 4.1949) oli Britannian Kuninkaallisen laivaston Tribal-luokan hävittäjä, joka palveli toisessa maailmansodassa.


title: HMS Ashanti (F51)

text: Alus tilattiin 19. kesäkuuta 1936 William Denny and Brothersilta Dumbartonista osana vuoden 1935 laivasto-ohjelmaa. Aluksen köli laskettiin 23. marraskuuta 1936 ja se laskettiin vesille 5. marraskuuta 1937. Aluksen valmistui vasta 21. joulukuuta 1938 tykkitornien toimitusvaikeuksien vuoksi. Aluksen koeajot kuitenkin suoritettiin elokuussa vaikka tornit eivät vielä olleetkaan paikoillaan. Aluksen hinta oli 340770 puntaa ilman Amiraliteetin toimittamia ase- ja viestijärjestelmiä.


title: HMS Ashanti (F51)

text: "HMS Ashanti" liitettiin palvelukseen otettaessa Kotilaivaston 2nd Tribal -hävittäjälaivueeseen, jonka mukana alus aloitti koulutuksen. Alus saapui 27. helmikuuta 1939 Takoradiin Kultarannikolle, jossa se esiteltiin ashanti-heimon päällikölle ja vanhimmille, jotka luovuttivat alukselle hopeisen kellon ja kultaisen kilven. Laivastonkomentaja lupasi, että lahjat pysyvät aluksella sen palveluksessa oloajan.


title: HMS Ashanti (F51)

text: "HMS Ashanti" purjehti 9. maaliskuuta Takoradista Gibraltarille, jossa se liittyi Kotilaivastoon. Osasto purjehti Välimerelle, jossa se osallistui sotaharjoituksiin yhdessä Välimeren laivaston kanssa. Harjoituksen päätyttyä huhtikuussa alus palasi Chathamiin, jossa sen miehistö päästettiin lomalle. Laivueen nimi muutettiin 6. Hävittäjälaivueeksi.


title: HMS Ashanti (F51)

text: "HMS Ashanti" oli 3.-8. toukokuuta laivastovierailulla Cherbourgissa. Alus osallistui 1.-4. kesäkuuta sukellusvene "HMS Thetiksen" pelastusoperaatioon, jonka epäonnistuessa 99 sukellusveneen miehistönjäsentä sai surmansa. Se osallistui sodan alkuun saakka laivaston mukana koulutukseen.


title: HMS Ashanti (F51)

text: "HMS Ashanti" oli 3. syyskuuta 1939 osana Englantilais-ranskalaista laivasto-osastoa Pohjois-Atlantilla, mutta aluksen turbiinin lavoissa havaittujen ongelmien vuoksi se siirrettiin syyskuussa telakalle korjattavaksi. Alus palasi palvelukseen 17. lokakuuta, jolloin se liittyi laivueeseen Scapa Flowssa. Se suojasi laivueen mukana laivaston raskaita yksiköitä, suoritti partiotehtäviä sekä saattueiden suojaamista.


title: HMS Ashanti (F51)

text: "HMS Ashanti" ja "HMS Somali" ampuivat alas Saksan ilmavoimien lentokoneen Scapa Flown yläpuolelta. Alus osallistui muun muassa kahden ensimmäisen Kanadasta joukkoja kuljettaneen saattueen suojaamiseen.


title: HMS Ashanti (F51)

text: "HMS Ashantin" vesitankkeihin pääsi suolavettä, minkä vuoksi alus siirrettiin helmikuussa 1940 telakalle Whiten telakalle Cowesiin. Telakalla alukselle asennettiin magneettisuudenpoistojärjestelmä. Alus palasi maaliskuun lopulla laivueeseen.


title: HMS Ashanti (F51)

text: "HMS Ashanti" osallistui laivueensa mukana Norjan taisteluihin. "HMS Ashanti", "HMS Nubian", "HMS Sikh" ja "HMS Mohawk" joutuivat 27. huhtikuuta Saksan ilmavoimien koneiden maaleiksi. Alus onnistui väistämään pommit lukuun ottamatta yhtä, joka räjähti aluksen alla. Aluksen pääkone irtosi alustaltaan ja alus menetti kaikki sähköt. Se siirrettiin Dundeehen telakalle, jossa se oli aina 23. toukokuuta saakka. Palvelukseen palattuaan alus palasi Norjan vesille, josta se suojasi joukkojenkuljetussaattueen matkan kotiin. Se osallistui myös tuloksettomaan Saksan laivaston taisteluristeilijöiden "Gneisenaun" ja "Scharnhorstin" etsintään näiden upotettua lentotukialus "HMS Gloriousin" saattajineen.


title: HMS Ashanti (F51)

text: "HMS Ashanti" palveli Norjan operaatioiden päätyttyä Kotilaivastossa saattue- ja partiotehtävissä. Alus kohtasi 14. lokakuuta vastaisena yönä yhdessä "HMS Cossackin", "HMS Maorin" ja "HMS Sikhin" kanssa saksalaisen saattueen Egersundin edustalla upottaen kaksi alusta.


title: HMS Ashanti (F51)

text: Kolme päivää myöhemmin alus määrättiin osastoon, jonka tehtävänä oli kulkea nopeasti Tynen jokisuulle. Tämän oli tarkoitus kuvata taistelulaivaa ja samalla raivata reitillä mahdollisesti olevat miinat. Poijuja oli siirrelty ja karttoja ei ollut päivitetty, ja suurella nopeudella ajettaessa "HMS Fame" ajoi matalikolle Whitburn Rifle Rangessa. "HMS Ashanti" korjasi kurssiaan, mutta osui kuitenkin matalikkoon seitsemän solmun nopeudella törmäten lopulta "HMS Fameen". "HMS Maori" sai pohjakosketuksen, mutta ei juuttunut kiinni ja muut hävittäjät pysähtyivät ajoissa. "HMS Ashanti" saatiin irti yön kuluessa, kun aluksen aseistus oli irrotettu ja reiät korjattu.


title: HMS Ashanti (F51)

text: "HMS Ashanti" korjattiin Swan Hunterin telakalla Wallsendissä 9. marraskuuta - elokuu 1941. Lisäksi aluksen runkoa jäykistettiin, propellit, A osio sekä peräsin vaihdettiin. Aluksen moottorit sekä kattilat numero 2 ja 3 poistettiin tehtäessä korjauksia, jolloin samalla vaihdettiin asennuslevyt. Aluksen X-torni korvattiin kaksiputkisella 4 tuuman ilmatorjuntatykillä ja 20 millimetrin paikat valmistettiin. Taaempi savuhormi lyhennettiin ja päämasto poistettiin, jotta ilmatorjunta-aseiden ampuma-ala paranisi. Alukselle asennettiin tyypin 285 ja 286M tutkat. Valitettavasti rakenteiden epäyhtenäisyys aiheutti heikensi aluksen merikelpoisuutta eikä se ollut koskaan enää entisensä, vaan se kärsi uransa lopun jatkuvista mekaanisista ja rakenteellisista ongelmista.


title: HMS Ashanti (F51)

text: "HMS Ashantin" koulutusjakso Scapa Flowssa keskeytettiin, koska tarvittiin saattajia Bodøhön 9. lokakuuta ja Lofooteille 26.-30. joulukuuta tehtäviin lentotukialusiskuihin. Operaation aikana alus kaappasi asiakirjoja ja koodikirjan Saksan laivaston troolarilta "Geieriltä" (V5904), joka upotettiin saksalaisen lentokoneen lähestyessä.


title: HMS Ashanti (F51)

text: Operaatioiden päätyttyä "Ashanti" palveli saattuetehtävissä sekä suojasi Kotilaivaston raskaita yksiköitä saattueiden PQ12 ja QP8 kaukosuojauksena. Alus siirrettiin 7. toukokuuta 1942 huollettavaksi Imminghamiin, jossa sen mastonhuippuun asennettiin radioluotain. Se palasi telakalta Kotilaivastoon, jossa sen tehtävät jatkuivat samaan tapaan.


title: HMS Ashanti (F51)

text: "HMS Ashanti" oli osaston vanhimpana saattueiden PQ16 ja QP12 lähisuojausosastossa. Kiivaissa ilmahyökkäyksissä alus ampui alas kaksi lentokonetta ja se väisti 26. toukokuuta sukellusvene "U-591":n laukaisemat torpedot. Alus oli suojaamassa epäonnista saattuetta PQ17 toimien risteilijäosaston suojauksessa.


title: HMS Ashanti (F51)

text: "HMS Ashantille" ilmapuolustusta vahvennettiin asentamalla Oerlikon tykit ja sen vuotavat höyryputket tiivistettiin kelluvalla telakalla Scapa Flowssa ennen aluksen lähtöä suojaamaan operaatio Pedestalin saattuetta. Alus selvisi useista ilma- ja torpedohyökkäyksistä naarmuitta ja se tuhosi yhden Savoia Marchetti torpedokoneen. Paluumatkalla Scapa Flowhun "HMS Ashanti", "HMS Eskimo" ja "HMS Somali" suojasivat taistelulaiva "HMS Rodneya".


title: HMS Ashanti (F51)

text: "HMS Ashanti" osallistui saattueiden PQ18 ja QP14 suojaamiseen. Alus luovutti 20. syyskuuta tehtävänsä saattueessa polttoainepulan vuoksi "HMS Somalille", johon kuitenkin osui keskilaivaan torpedo. "HMS Ashanti" otti vaurioituneen sisaraluksensa hinaukseen ja se hinasi alusta kolme päivää ja 420 merimailia, mutta "HMS Somali" katkesi 24. syyskuuta upoten vieden mukanaan runsaasti miehistönjäseniä.


title: HMS Ashanti (F51)

text: "HMS Ashanti" lähetettiin Rosythiin kattiloiden puhdistukseen, jolloin miehistö voitiin lähettää lomalle. Telakalta palattuaan alus liitettiin Force H:hon Pohjois-Afrikan maihinnousua varten. Oranin tultua vallatuksi alus aloitti tuloksettoman partioinnin Pohjois-Afrikan rannikolla yhdessä "HMS Qualityn" kanssa.


title: HMS Ashanti (F51)

text: Gibraltarilla tehtyjen vesisäiliöiden korjausten jälkeen "HMS Ashanti" suojasi maihinnousualusten matkan Dakariin, minkä jälkeen alus palasi Gibraltarille. Alus suojasi Boneen sijoitettuna yhdessä "HMS Tartarin" kanssa risteilijöiden "HMS Aurora" ja "HMS Penelopen" partiointia Algerian rannikon edustalla. Alus kuitenkin todettiin partiotehtäviin kelvottomaksi, jolloin se lähetettiin Maltalle korjattavaksi. Telakalta palattuaan se palveli hetken aikaa Välimerellä, kunnes se määrättiin palaamaan Green and Silley Weirin telakalle Isle of Dogsiin Lontooseen korjattavaksi.


title: HMS Ashanti (F51)

text: "HMS Ashanti" oli telakalla heinäkuusta lokakuuhun 1943, jona aikana korjausten lisäksi aluksen kolmijalkainen etumasto korvattiin verkkorakenteisella. Aluksen tutkavarustusta parannettiin ja 20 millimetrin Oerlikon ilmatorjuntatykkejä lisättiin.


title: HMS Ashanti (F51)

text: "HMS Ashanti" palasi 15. lokakuuta Scapa Flowhun koulutusjaksolle, minkä päätyttyä alus suojasi marras-joulukuussa saattueita JW54A, JW54B, RA54B, JW55A ja RA55A. Alus suojasi taistelulaiva "HMS King George V":tä matkalla Azoreille, minkä jälkeen se palasi Plymouthiin liittyen läntisen reitin 10. Hävittäjälaivueeseen.


title: HMS Ashanti (F51)

text: "HMS Ashanti" taisteli 16. maaliskuuta 1944 vastaisena yönä Kanaalissa Saksan laivaston E-veneitä vastaan. Alus oli 26. huhtikuuta vastaisena yönä yhdessä "HMCS Haidan", "HMS Black Princen", "HMCS Athabaskanin" ja "HMCS Huronin" kanssa taistelussa Ile de Basin edustalla kolmen Saksan laivaston hävittäjän kanssa. Taistelun aikana "HMCS Haida" upotti saksalaisen "T29":n ja "HMS Ashanti" törmäsi "HMCS Huroniin". Aluksen keula vaurioitui pahoin törmäyksessä. "HMS Ashanti" palasi 27. toukokuuta telakalta ja se osallistui välittömästi lyhyen koulutusjakson jälkeen Normandian maihinnousuun suojaten maihinnousualuetta länteen.


title: HMS Ashanti (F51)

text: "HMS Ashanti", "HMS Tartar", "HMCS Haida" ja "HMCS Huron" taistelivat Saksan laivaston hävittäjien "T24", "Z24", "Z32" ja "ZH1" kanssa. "HMS Ashanti" laukaisi torpedonsa osuen "ZH1":n keulaan ja perään räjäyttäen aluksen. "HMCS Haida" ja "HMCS Huron" sytyttivät tuleen "Z32":n, joka ajoi karille Ile de Basin rannalla. "HMS Ashanti" ja "ORP Piorun" hyökkäsivät 14. kesäkuuta vastaisena yönä saksalaisen saattueen kimppuun St. Malon edustalla upottaen "M83":n, "M343":n, "M412":n, "M422":n ja "M442":n lisäksi alus upotti 1. heinäkuuta vastaisena yönä Kanaalin saarten edustalla kaksi troolaria.


title: HMS Ashanti (F51)

text: "HMS Ashanti" partioi heinäkuun Bretagnen rannikolla. "HMS Ashanti", "HMS Bellona", "HMS Tartar", "HMCS Haida" ja "HMCS Iroquois" yllättivät 6. elokuuta vastaisena yönä St. Nazairen edustalla saksalaisen saattueen upottaen "M263":n, "M456":n, partiovene "V414":n sekä rannikkoalus "Oton".


title: HMS Ashanti (F51)

text: "HMS Ashanti" oli huonossa kunnossa ja muutaman Falmouthista Plymouthiin ja Milford Haveniin matkanneen rannikkosaattueen suojaamisen jälkeen se saapui syyskuussa Palmersin telakalle Yarrowiin huollettavaksi. Alukselta vaihdettiin apukoneet sekä matalapaineturbiinit. Sen putkitukset vaihdettiin ja dieselgeneraattoreille tehtiin täysremontti. Huollon kustannukset olivat 250000 puntaa. Koeajoissa todettiin perän putkitusten tuottavan ongelmia ja alus siirrettiin miehittämättömään reserviin.


title: HMS Ashanti (F51)

text: "HMS Ashanti" sijoitettiin 31. lokakuuta 1947 poistolistalle ja se määriteltiin 21. helmikuuta 1948 maalilaivaksi. Alus poistettiin 23. kesäkuuta reservistä ja siirrettiin BISCOlle. Aluksella tehtiin vuoden 1948 aikana Loch Strivenillä vaurionsietokokeita ja se saapui 12. huhtikuuta 1949 West of Scotland Shipbreakersille Trooniin romutettavaksi.


title: E.T. the Extra-Terrestrial (albumi)

text: E.T. the Extra-Terrestrial on Michael Jacksonin äänikirja sekä soundtrack-albumi, joka julkaistiin marraskuussa 1982, samassa kuussa kuin Jacksonin Thriller-albumi. E.T. the Extra-Terrestrial sai grammy-palkinnon "parhaana albumina lapsille" vuonna 1984.


title: E.T. the Extra-Terrestrial (albumi)

text: LP


title: E.T. the Extra-Terrestrial (albumi)

text: MC


title: The Bad Mixes

text: The Bad Mixes on Michael Jacksonin promo-albumi, joka julkaistiin vuonna 1988.


title: Instrumental Version Collection

text: Instrumental Version Collection on Michael Jacksonin albumi, joka julkaistiin vuonna 1988. Albumi sisältää ainoastaan instrumentaali-versioita Jacksonin kappaleista.


title: Berjozovon piiri

text: Berjozovon piiri () on kunnallinen itsehallintoalue Hantien ja mansien autonomisen piirikunnan luoteisosassa Venäjällä. Vuonna 1923 perustetun piirin pinta-ala on 90 000 neliökilometriä. Asukkaita oli vuoden 2010 väestönlaskennan mukaan 25 744 henkeä.


title: Berjozovon piiri

text: Seudulla virtaavat Malaja Ob ja Severnaja Sosva -joet. Lännessä kohoaa Ural-vuoristo. Ilmasto on ankaran mannermainen.


title: Berjozovon piiri

text: Piirin kanta-asukkaita ovat mansit, jotka muodostavat noin neljänneksen piirin väestöstä. Heidän lisäkseen siellä asuu mm. venäläisiä, ukrainalaisia ja tataareja.


title: Berjozovon piiri

text: Seudun talous perustuu maakaasun tuotantoon, kalastukseen ja kalanjalostukseen sekä maatalouteen. Rikkaat mineraalivarat ovat osaksi hyödyntämättä.


title: Berjozovon piiri

text: Piirin hallinnollinen keskus on Berjozovon kaupunkimainen taajama, joka paikallishallinnon alemmalla tasolla muodostaa kaupunkikunnan. Lisäksi siihen kuuluu Igrimin taajama (kaupunkikunta) ja neljä maalaiskuntaa. Piirin kunnat ovat siis vuoden 2010 asukaskukuineen:


title: Berjozovon piiri

text: Nähtävyyksiin kuuluu kasakoiden vuonna 1593 perustama Berjozovo, joka aikoinaan oli kaupunki ja yksi Siperian tärkeimmistä kauppapaikoista. Siellä on säilynyt 1700–1800-lukujen kauppiastaloja sekä 1800-luvun alusta peräisin oleva Neitsyt Marian syntymän kirkko. Taajamassa toimii sen historiaa esittelevä kotiseutumuseo.


title: Berjozovon piiri

text: Berjozovon piirin saavutettavuus ja taloudellinen merkitys saattaa muuttua merkittävästi lähitulevaisuudessa. Vuonna 2008 hyväksytyn Venäjän rautateiden pitkänajan strategiaohjelman mukaan Uralvuoriston pohjoisosan itäpuolitse rakennetaan vuoteen 2030 mennessä uusi rahtiliikennettä palveleva rautatieyhteys. Se kulkisi reitillä Jamalin Nenetsian Salehard– Hanti-Mansian Berjozovon piirin Saranpaul– Sverdlovskin alueen Ivdelin kaupunkipiirin Polunotšnoje. Ratayhteyden myötä nämä luonnonvaroiltaan rikkaat federaatiosubjektit liitettäisiin entistä laajemmin Venäjän päärataverkkoon, jolloin alueiden kaivannaisia saataisiin helpommin markkinoille.


title: Pertti Jantunen (pesäpalloilija)

text: Pertti Jantunen (27. maaliskuuta 1930 Viipuri – 25. marraskuuta 1951 Lahti) oli suomalainen pesä- ja jääpalloilija.


title: Pertti Jantunen (pesäpalloilija)

text: Jääpalloharjoituksissa hukkunut Pertti Jantunen kuului Lahden Mailaveikkojen pesäpalloyhdistelmään, joka saavutti Suomen-mestaruuden 1949–1951; kolmesti hänet valittiin Itä–Länsi-otteluun. Hän oli erittäin lahjakas, kovalyöntinen pelaaja, joka ulkona esiintyi siepparina. Vuonna 1951 hän voitti SM-sarjan lyöjäkuninkuuden. Jääpalloa Jantunen pelasi Viipurin Reippaassa.


title: Pertti Jantunen (pesäpalloilija)

text: Jantunen hukkui Pikku-Vesijärveen marraskuussa 1951, kun hän oli yhdessä kahden muun pelaajan kanssa lähtenyt kokeilemaan jään kestävyyttä. Jantunen luisteli muista kauemmaksi ja takaisin palatessaan vajosi jäihin noin 15 metrin päässä rannasta. Hänet saatiin ylös 15 minuutin kuluttua ja lähdettiin kuljettamaan henkilöautolla sairaalaan. Auto kuitenkin joutui kolariin taksin kanssa Lahden keskustassa ja Jantunen jouduttiin viemään perille toisella ajoneuvolla. Sairaalassa tehty elvytys ei tuottanut tulosta vaan Jantunen julistettiin kuolleeksi kaksi tuntia myöhemmin.


title: Mikko Hirvonen (uutisankkuri)

text: Mikko Hirvonen on suomalainen televisiopersoona, joka on työskennellyt uutistenlukijana.


title: Mikko Hirvonen (uutisankkuri)

text: Hän toimi useita vuosia Nelosen uutisten toisena pääuutisankkurina. Hirvonen aloitti työnsä uutisankkurina MTV3:lla vuonna 1996. Vuonna 1998 hän siirtyi Neloselle. Hän ankkuroi Nelosen ensimmäisen uutislähetyksen 11. tammikuuta 1998 sekä viimeisen 6. tammikuuta 2014. Vuonna 2015 hän aloitti Ylen alueellisten tv-uutisten juontajana.


title: Mercurial

text: Mercurial (usein lyhenteenä "hg") on alustariippumaton, hajautettu versionhallintajärjestelmä lähdekoodin sekä ohjelmistokehityksen tiimityöskentelyyn ja versionhallintaan. Versionhallintajärjestelmää valittaessa Mercurialia rinnastetaan usein Git- ja GNU Bazaar ("Bzr") -ohjelmistoihin.


title: Mercurial

text: Mercurial on toteutettu Python-kielellä.


title: Mercurial

text: Mercurial-tuki on saatavilla myös Eclipse-alustaan Mercurial Eclipse -laajennuksen avulla. Vastaavasti tuki Trac-järjestelmään onnistuu TracMercurial-komponentilla. Mercurial-tuki löytyy myös useista ylläpidetyistä kehitysympäristöistä, erityisesti Sunin Kenai-palvelusta sekä bitbucket.org-palvelusta. Mercurial-tuki on saatavilla myös Githubiin Hg-Git-rajapinnalla.


title: Mercurial

text: Muun muassa Facebook käyttää ja kehittää Mercurialia.


title: Kolttakönkään kirkko

text: Kolttakönkään kirkko eli Pyhien Boriksen ja Glebin kirkko on ortodoksinen kirkko Paatsjoen varrella Kolttakönkään kylässä Nikelin kunnassa Petsamon piirissä Venäjällä. Suomelle kuuluessaan se oli yksi Petsamon ortodoksisen seurakunnan kirkoista. Alkujaan kirkko oli ollut Boriksen ja Glebin seurakunnan pääkirkko, mutta Suomeen liittämisen jälkeen seurakunta yhdistettiin Petsamon seurakuntaan.


title: Kolttakönkään kirkko

text: Kolttakönkään kirkko rakennettiin Pyhän synodin varoilla vuosina 1871-1874 ja kirkon rakennuttajana oli suuriruhtinas Aleksandr Romanov eli myöhempi tsaari Aleksanteri III. Kirkko pyhitettiin marttyyriruhtinaiden Boriksen ja Glebin muistolle. Kirkko on rakennettu hirrestä ja siinä on lautavuoraus sekä peltikatto. Kirkko on 18 metriä leveä, 18,5 metriä pitkä ja kahdeksan metriä korkea. Kirkossa tehtiin laajamittaisempi korjaustyö vuonna 1933.


title: Kolttakönkään kirkko

text: Kirkko jäi ehjänä paikalleen, kun Petsamo luovutettiin Neuvostoliitolle vuonna 1944.


title: Erkki Alhava

text: Erkki Alhava (4. maaliskuuta 1919 – 1963) oli suomalainen pesäpalloilija ja agronomi.


title: Erkki Alhava

text: Hän pelasi Lahden Mailaveikoissa, jotka voittivat Suomen mestaruuden vuonna 1950 ja hopean 1948. Vuosina 1945–1949 hän pelasi kolmessa Itä–Länsi-ottelussa. Hän oli Tauno Alhavan veli.


title: Kolttakönkään vanha kirkko

text: Kolttakönkään vanha kirkko oli ortodoksinen kirkko Paatsjoen varrella Kolttakönkään kylässä Petsamossa. Kolttakönkään uudemman kirkon tavoin tämäkin kirkko oli pyhitetty marttyyrien Boriksen ja Glebin muistolle. Tämä hirsiseinäinen ja lautakattoinen kirkko oli neljä metriä pitkä, kolme metriä leveä ja kaksi metriä korkea. Kirkon harvat ikkunat olivat pieniä. Katolla oli pieni ristiin päättyvä sipulikupoli. Kirkko oli vuorattu vaakalaudoituksella vuonna 1870. Ikonostaasi oli kaksirivinen ja koostui pienehköistä ikoneista.


title: Kolttakönkään vanha kirkko

text: Perimätiedon mukaan kirkon oli rakentanut Petsamon luostarin perustaja munkki Trifon Petsamolainen vuonna 1565. Kolttakönkään vanha kirkko olikin vanhin käytössä ollut ortodoksinen kirkkorakennus Suomessa ennen sotia. Kirkko säilyi ehjinä sodissa ja jäi sisustuksineen rajan taakse, kun Petsamo luovutettiin Neuvostoliitolle vuonna 1944.


Delfoin Pythian oraakkeli ei enää ennusta runomuodossa (; ) on Plutarkhoksen "Moralia"-kokoelmaan (kirja V, 28) kuuluva tutkielma. Se käsittelee Delfoin oraakkelin antamien ennuslauseiden tyyliä sekä oraakkelin muuttunutta käytäntöä: oraakkelin havaitaan lakanneen antamasta ennustuksia runomuodossa.


title: Delfoin Pythian oraakkeli ei enää ennusta runomuodossa

text: Plutarkhoksen teos on säilynyt nykyaikaan kahdessa keskiaikaisessa käsikirjoituksessa lähes kokonaisuudessaan: tekstissä on vain muutamia aukkokohtia.


text: Teos on muodoltaan dialogi. Se koostuu 30:stä suhteellisen lyhyestä luvusta. Dialogin alussa keskustelevat lyhyesti ystävykset Basilokles ja Filinos, kumpikin mahdollisesti delfoilaisia. Filinos kertoo aiemmasta keskustelusta, jossa olivat hänen lisäkseen osallisina nuori pergamonlainen vierailija Diogenianos, Theon, ateenalainen runoilija Serapion, filosofi ja geometrikko Boethos, sekä kaksi temppelin opasta.


text: Teos antaa esimerkkejä oraakkelin antamista ennustuksista. Tässä yhteydessä mainitaan muun muassa Kroisos, Battos, Lysandros ja Rhodopis. Ennustuksista tehdään havainto, että ne on esitetty yleensä proosamuodossa, mutta varhaisimpina aikoina runomitassa. Muutoksen syyksi mainitaan se, että nykyaika vaatii yksinkertaisuutta ja suoruutta aiemman hämäryyden ja mahtipontisuuden sijaan. Lopussa Plutarkhos kuitenkin toteaa, että samoin kuin aiemmin jotkut valittivat oraakkelinlausumien olevan liian epäselviä, hänen aikanaan jotkut valittavat niiden olevan liian yksinkertaisia.


title: Juha Broman

text: Juha Jaakkima Broman (s. 20. maaliskuuta 1927 Ulvila) on entinen suomalainen pesäpalloilija.


title: Juha Broman

text: Juha "Juppa" Broman kuului Lahden Mailaveikkojen joukkueeseen kymmenen sarjakautta, joiden aikana joukkue voitti Suomen mestaruuden neljästi peräkkäin 1949-1952 ja sijoittui kahdesti hopealle. Hän osallistui kolmeen Itä–Länsi-otteluun, neljään PPL-TUL-liitto-otteluun ja kolmeen akateemiseen Itä–Länsi-otteluun. SM-sarjan lyöjäkuningas tämä polttajana, 2- tai 3-vahtina pelannut pesäpallotaituri oli vuonna 1953.


title: Paula Jouhten

text: Paula Jouhten (s. 6. kesäkuuta 1978) on suomalainen salibandyn pelaaja. Hän on myös väitellyt tekniikan tohtoriksi aiheenaan laskennallinen systeemibiologia. Väitöskirja käsitteli mikro-organismien aineenvaihdunnan mallinnusta ja aineenvaihduntavuoanalyysia.


title: Paula Jouhten

text: Kaudella 2009–2010 hän edustaa Porvoon Salibandyseuraa.


title: Paula Jouhten

text: Jouhten on pelannut 4. marraskuuta 2009 mennessä 86 maaottelua, joissa hän on tehnyt tehot 15+15=30. Hän toimii maajoukkueen kapteenina 5. joulukuuta 2009 alkavissa maailmanmestaruuskilpailuissa.


title: Paula Jouhten

text: 8.1.2011 Jouhten saavutti 100 maaottelun rajan.


title: Yläluostarin kirkko

text: Yläluostarin kirkko ("храм Сретения Господня") oli Petsamon luostarin pääkirkko Petsamon Yläluostarilla Suomelle vuosina 1920-1944 kuuluneella alueella. Kirkon vanhin osa oli rakennettu vuonna 1707. Kirkkoa laajennettiin vuonna 1891 ja suuri peruskorjaus valmistui 1896. Kirkossa oli runsaasti pyhiä esineitä ja maalauksia.


title: Pyöriäisdelfiini

text: Pyöriäisdelfiini ("Stenella longirostris"), jonka uudeksi nimeksi on ehdotettu suippokuonodelfiini, on noin kahden metrin pituinen hammasvalaslaji. Se on kolmivärinen: tummanharmaa selkä, helmenharmaat kyljet ja lähes valkoinen vatsa. Tyypillinen paino on 55–75 kg, koiras on suurempi kuin naaras. Pyöriäisdelfiinejä tavataan niin Atlantin, Tyynenmeren kuin Intian valtamerenkin trooppisissa osissa.


title: Lester Bowie

text: Lester Bowie (11. lokakuuta 1941 Maryland - 8. maaliskuuta 1999 New York) oli yhdysvaltalainen jazzmuusikko ja -säveltäjä. Hänet tunnettiin parhaiten Art Ensemble of Chicagon trumpetistina.


title: Lester Bowie

text: Marylandissa syntynyt Lester Bowie varttui Arkansasissa sekä Missourin Saint Louisissa. Hän oli 1960-luvun lopulla Pariisissa perustamassa Avantgarde-jazzyhtye Art Ensemble of Chicagoa ja toimi 30 vuoden ajan sen trumpetistina. Hänen muita yhtyeitään olivat vaskiyhtye Lester Bowie's Brass Fantasy, New York Hot Trumpet Quintet, New York Organ Ensemble, Sho Nuff Orchestra, Hip Hop Feel-Harmonic, gospelyhtye From the Root to the Source sekä Leaders-sekstetti. Nuorempana hän säesti useita tunnettuja bluesmuusikkoja kuten Little Miltonia ja Albert Kingiä. Hän soitti jonkin aikaa myös Chess Recordsin studioyhtyeessä.


title: Lester Bowie

text: Lester Bowie toimi muusikkojen kulttuuripoliittisessa yhdistyksessä AACM:ssä. Hänen ensimmäinen vaimonsa oli gospellaulaja Fontella Bass, jonka "Rescue Me" -kappaleen menestyksen avulla rahoitettiin osittain Art Ensemble of Chicagon ensimmäinen Euroopan-matka.


title: Lester Bowie

text: Bowie teki säveltäjänä ja solistina kokeiluja ja hyljeksi jazzin historian jäljittelyä. Hänen ulkoasuunsa kuuluivat pukinparta, laakeaksi leikatut hiukset, esiintyessään käyttämänsä valkoinen työtakki sekä muhkea sikari.


title: Lester Bowie

text: Lester Bowie kuoli 58-vuotiaana sairastettuaan maksasyöpää.


title: Sergokalan piiri

text: Sergokalan piiri () on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 528 neliökilometriä. Asukkaita on 31 100 henkeä (vuonna 2009).


title: Sergokalan piiri

text: Sergokalan piiri sijaitsee vuorten alarinteillä Dagestanin itäosassa. Se rajoittuu pohjoisessa Karabudahkentin, idässä Kajakentin, etelässä Kaitagin ja Dahadajevin sekä lännessä Akušan ja Levašin piireihin.


title: Sergokalan piiri

text: Piiriin kuuluu 15 kyläneuvostoaluetta: Aimaumahi, Ajalizimahi, Burdeki, Degva, Kanasiragi, Kitšigamri, Mammaul, Miglakasimahi, Mjurego, Murguk, Nižnije Mulebki, Novomugri, Sergokala, Urahi ja Vanašimahi. Hallinnollinen keskus on Sergokalan kylä, jossa asuu noin kolmannes piirin väestöstä. Asutuskeskuksia on yhteensä 33. Vuoden 2002 väestönlaskennan mukaan 99,4 % piirin asukkaista on dargeja.


title: Sergokalan piiri

text: Sergokalasta on maantieyhteys Mahatškalaan, jonne on matkaa 98 kilometriä.


title: Sergokalan piiri

text: Seudun pääelinkeino on maatalous, joka on erikoistunut viljakasvien viljelyyn ja karjanhoitoon. Vähäisemmässä määrin harjoitetaan puutarhanhoitoa ja viininviljelyä. Lisäksi piirissä on elintarviketeollisuutta.


title: Mopanepuu

text: Mopanepuu ("Colophospermum mopane") on kuivuutta kestävä, hernekasveihin kuuluva puulaji, jota tavataan eteläisessä Afrikassa. Se on sukunsa ainoa laji.


title: Mopanepuu

text: Mopanepuun lehdet ovat erikoiset, perhosen tai kahdeksikon muotoiset, ja kiinnittyvät oksaan pitkähköllä lehtiruodilla keskeltä, kapeimmasta kohdastaan. Hedelmä on litteä, munuaisen muotoinen palko. Se on tuoreena vihreä mutta kuivuu vaaleanruskeaksi, ja sitä kirjovat pienet tahmean pihkaiset pilkut. Mopane kukkii joulun tienoilla, ja sen hedelmät kypsyvät huhtikuusta kesäkuuhun.


title: Lempilauluni

text:
Lempilauluni on suomalaisen laulajan Veikko Tuomen kokoelma-albumi vuodelta 2009.
Levy koostuu 27 kappaleesta joita ei ole julkaistu tätä ennen CD-levyillä.


title: Ellis–van Creveldin oireyhtymä

text: Ellis–van Creveldin oireyhtymä eli kondroektodermaalinen dysplasia on harvinainen sairaus, joka aiheuttaa muun muassa lyhytkasvuisuutta ja polydaktyliaa. Puolilla vammautuneista on synnynnäinen sydänvika. Oireiston yhteydessä on raportoitu esiintyneen lukuisia muita piirteitä, kuten kehitysvammaisuutta. Vammautuneiden aikuisten pituudessa on ollut vaihtelua (109–152 cm).


title: Ellis–van Creveldin oireyhtymä

text: Oireiston periytyvyys on autosomin kautta peittyvää. Oireiston esiintyvyys on korkea Lancasterin piirikunnan vanhoillisten amishien parissa Pennsylvaniassa. Yhteisö on pieni ja eristäytynyt. Oireiston kuvasivat vuonna 1940 Richard White Bernhard Ellis ja Simon van Creveld.


title: Piotr Wilniewczyc

text: Piotr Wilniewczyc (31. tammikuuta 1887 – 23. joulukuuta 1960) oli puolalainen insinööri ja asesuunnittelija. Hän syntyi Irkutskin lähellä Siperiassa vuonna 1887. Nuoruutensa Wilniewczyc vietti Vilnassa, josta hän muutti Pietariin opiskelemaan luonnontieteitä. Pietarin jälkeen hän jatkoi opintojaan kemian parissa Lvivin yliopistossa ja suoritti tykistökoulun Pietarissa.


title: Piotr Wilniewczyc

text: Opintojen jälkeen Wilniewczyc työskenteli ruutitehtaassa Sochaczewissa ja luennoi Toruńissa sijaitsevassa tykistön päällystökoulussa. Vuonna 1928 hän aloitti työskentelyn Puolan valtion asetehtaan ballistiikan osaston johtajana. Tässä tehtävässä hän toimi toisen maailmansodan alkuun asti.


title: Piotr Wilniewczyc

text: Asesuunnittelijana Wilniewczycin menestynein työ oli Vis-35-pistooli, joka oli Puolan armeijan pääpalveluspistooli toista maailmansotaa edeltävänä aikana. Lisäksi hän suunnitteli Mors-konepistoolin, josta piti tulla Puolan armeijan pääasiallisesti käytettämä konepistooli. Maailmansodan alkaminen keskeytti kuitenkin aseen valmistamisen ja sen valmistusmäärä jäi pieneksi.


title: Piotr Wilniewczyc

text: Natsi-Saksan vallattua Puolan toisen maailmansodan aluksi Wilniewczyc avusti puolalaisia vastarintajoukkoja, joille hän suunnitteli muun muassa äänenvaimentimen Sten-konepistooliin. Varsovan kansannousun jälkeen hän siirtyi työskentelemään Łódźin yliopistoon, jossa hän jatkoi työskentelyä myös sodan jälkeen. Hän johti myös PM-63 RAK -konepistoolia suunnitellutta työryhmää, joka sai aseen valmiiksi Wilniewczycin kuoleman jälkeen.


title: Rantalavan laulu

text: Rantalavan laulu on suomalaisen laulajan Veikko Tuomen kokoelma-albumi vuodelta 2006.


title: Davis Guggenheim

text:
Philip Davis Guggenheim (s. 3. marraskuuta 1963 Saint Louis, Missouri, Yhdysvallat) on yhdysvaltalainen Oscar-palkittu elokuvaohjaaja. Hän on ohjannut muun muassa televisiosarjoja "NYPD Blue", "24", "Alias", "Deadwood", "Num3rot" ja "Melrose Place". Hän on ohjannut myös elokuvat "Gossip" (2000), "The First Year" (2001) (dokumentti), "Epämiellyttävä totuus" (dokumentti) (2006), "Gracie" (2007), "A Mothers Promise Barack Obama Film" (dokumentti) (2008) ja "It Might Get Loud" (dokumentti) (2008).
Guggenheim on naimisissa näyttelijä Elisabeth Shuen kanssa, he avioituivat vuonna 1994. Heillä on kolme lasta: Miles William (s. 11 marraskuuta 1997), Stella Street (s. 19 maaliskuuta 2001) ja Agnes Charles (s. 18 kesäkuuta 2006). Guggenheim on opiskellut Brown Universityssä. Hänen isänsä on elokuvaohjaaja ja -tuottaja Charles Guggenheim.


title: Šamilin piiri

text: Šamilin piiri (, avaariksi Шамил район, "Šamil raion") on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 888 neliökilometriä. Asukkaita on 26 000 henkeä (vuonna 2010).


title: Šamilin piiri

text: Šamilin piiri sijaitsee Avarskoje Koisu -joen laaksossa Dagestanin lounaisosassa. Se rajoittuu Ahvahin, Gunibin, Hunzahin, Tljaratan, Tšarodan ja Tsumadan piireihin. Aluksi nimenä oli entisen keskuksen mukaan Kahibin piiri ja vuodesta 1960 Sovetskin piiri. Vuonna 1994 piiri nimettiin uudelleen imaami Šamilin mukaan.


title: Šamilin piiri

text: Piiriin kuuluu 25 maalaiskuntaa: Andyh, Assab, Batluh, Dagbaš, Genta, Gogotl, Golotl, Goor, Hebda, Hotoda, Hutšada, Kahib, Kuanib, Matšada, Mogoh, Ratlub, Rugelda, Teletl, Tidib, Tljanub, Togoh, Tsekob, Urada, Urib ja Verhni Batluh. Hallinnollinen keskus on Hebdan kylä. Asutuskeskuksia on yhteensä 48. Valtaosa asukkaista on avaareja. Ratlubin, Tsekobin ja Tljanubin kylissä puhutaan ahvahin kielen etelämurretta.


title: Šamilin piiri

text: Hebdasta on maantieyhteys Mahatškalaan, jonne on matkaa 200 kilometriä.


title: Šamilin piiri

text: Seudun pääelinkeino on maatalous. Teollisuutta edustavat Kizljarin sähkömekaanisen tehtaan kaksi haaraosastoa, ompelimo ja säilyketehdas.


title: Šamilin piiri

text: Nähtävyyksiin kuuluu muinaisia kulttipaikkoja ja kalliopiirroksia, keskiaikaisia vartiotorneja, asuintaloja ja hautamuistomerkkejä. Lisäksi on lukuisia edelleen käytössä olevia moskeijoita. 1600-luvulta peräisin olevat Gentan ja Tidibin kylien moskeijat on restauroitu.


title: Šamilin piiri

text: Paikallislehtenä ilmestyy avaarinkielinen "Tsoli" (”Yhtenäisyys”).


title: Rosalia Gurovitsch

text: Rosalia (Rosa Ruiza Leah) Gurovitsch eli Rosa Mäkinen (13. marraskuuta 1902 Viipuri – 3. tammikuuta 1966 Kotka) oli kotkalainen parturi, josta sanotaan laulun ”Kotkan ruusu” saaneen aiheen.


title: Rosalia Gurovitsch

text: Gurovitsch oli varakasta juutalaista syntyperää, äiti oli kotoisin Turusta, isä venäjänjuutalainen, joka oli tullut sotilaana Suomeen. Rosalia meni naimisiin ei-juutalaisen viipurilaisen poliisin Lauri Mäkisen kanssa, mikä oli perheelle häpeä. Kun hän sai alaikäisenä lapsen, myöhemmin mannekiinina tunnetun Noran (Eleonora, 1920–1984), äiti teki itsemurhan. Myöhemmin pariskunta erosi, ja tytär meni kasvatiksi Gurovitschin rakastetun Eero Hirvimaan vanhemmille. Aluksi Gurovitsch teki ompelutöitä ja kielitaitoisena myös opetti kieliä. Hänen kotikielensä oli venäjä, äidinkieli ruotsi, ja lisäksi hän puhui saksaa ja englantia. Myöhemmin hän perusti Kotkaan lähelle Kantasatamaa Tukkukaupantalossa toimineen parturiliikkeen. Tyttärentyttären mukaan hän oli alkoholisoitunut, ja takahuoneessa vietettiin aikaa viinin ja laulun parissa.


title: Kotkan ruusu

text: Kotkan ruusu voi tarkoittaa seuraavia:


title: Hannah

text: Hannah -nimisiä henkilöitä ovat:


title: Hallituksen päämies

text: Hallituksen päämies on valtion hallituksen johtaja.


title: Hallituksen päämies

text: Yleensä hallituksen johtajan nimitys on pääministeri, mikäli asema on erotettu valtionpäämiehen asemasta. Hallituksen päämiehen nimitys voi olla myös jokin muu kuin pääministeri, kuten liittokansleri tai ministeripresidentti. Historiallisia nimityksiä ovat olleet esimerkiksi valtakunnankansleri ja suurvisiiri. Suuressa osassa tasavalloista ei ole erillistä hallituksen päämiehen virkaa, vaan hallitusta johtaa valtionpäämies, yleensä presidentti. Näin on esimerkiksi useimmissa Pohjois- ja Etelä-Amerikan valtioissa.


title: Hallituksen päämies

text: Hallituksen päämiehen valta-asema vaihtelee valtioittain; esimerkiksi Saksassa ja useissa monarkioissa hallituksen johtaja on huomattavassa poliittisessa asemassa. Sen sijaan esimerkiksi Ranskan pääministerillä on vähän valtaa maan presidenttiin verrattuna ja Yhdysvalloissa presidentti käyttää yksinään ylintä toimeenpanovaltaa, joka parlamentaarisissa järjestelmissä on yleensä hallituksella.


title: Orbieu

text: Orbieu on 84,1 kilometriä pitkä joki Auden departmentissa, Keski-Ranskan eteläosassa. Sen lähde on Fourtoussa, Corbièresissa. Se virtaa pääasiallisesti koilliseen. Se on Aude-joen oikea sivujoki, jonne se virtaa Raissac-d'Auden ja Marcorignanin välistä, 10 kilometriä luoteeseen Narbonnesta.


title: Orbieu

text: Tämä lista on järjestyksessä, joen lähteeltä, sen laskupaikkaan: Fourtou, Auriac, Lanet, Montjoi, Vignevieille, Mayronnes, Saint-Martin-des-Puits, Saint-Pierre-des-Champs, Lagrasse, Ribaute, Camplong-d'Aude, Fabrezan, Ferrals-les-Corbières, Lézignan-Corbières, Luc-sur-Orbieu, Cruscades, Ornaisons, Névian, Villedaigne, Raissac-d'Aude, Marcorignan


title: Fosfoglyseraattimutaasi

text: Fosfoglyseraattimutaasi eli fosfoglyseromutaasi on entsyymi, joka katalysoi glykolyysin kahdeksannen vaiheen reaktiota. Reaktiossa entsyymi isomerisoi 3-fosfoglyseriinihapon 2-fosfoglyseriinihapoksi.


title: Fosfoglyseraattimutaasi

text: Kasveissa fosfoglyseraattimutaasin katalysoima reaktio on kaksivaiheinen. Ensimmäisessä vaiheessa fosfaattiryhmä siirretään 3-fosfoglyseraattihapon C-3-hiileltä entsyymin aminohappoketjuun kuuluvalle histidiinille. Tämän jälkeen subtraattimolekyylin C-2-hiili ottaa vastaan fosfaattiryhmän. Eläimillä ja hiivoilla reaktiomekanismi on erilainen. Aktiivinen entsyymi sisältää histidiinimolekyylin, johon on liittynyt fosfaattiryhmä. Fosfoglyseraattimutaasi siirtää fosfaattiryhmän 3-fosfoglyseriinihapon 2-C-hiilelle, jolloin syntyy 2,3-bisfosfoglyseraattivälituote. Tämän jälkeen fosfoglyseraattimutaasin histidiiniaminohappo ottaa vastaan C-3-hiileltä fosfaattiryhmän ja aktivoituu uudelleen.


title: Fosfoglyseraattimutaasi

text: Ihmisen fosfoglyseraattimutaasi on rakenteeltaan dimeeri. Entsyymistä tavataan kolmea eri isotsyymiä MM-, BB- ja MB-muodot. Nämä eroavat toisistaan migraationopeuden perusteella. MM-isotsyymi on hitain ja BB-isotsyymi nopein. Lihaskudoksessa MM-typpin fosfoglyseraattimutaasi on yleisin.


title: Fosfoglyseraattimutaasi

text: Fosfoglyseraattimutaasi toimii parhaiten, kun pH on eliöstä riippuen alueella 5,8–9. Ihmisellä optimaalisin pH on 6,8. Entsyymi vaati toimiakseen kofaktoreina magnesium- ja mangaani-ioneita. Fosfoglyseraattimutaasin inhibiittoreita ovat monet orgaaniset yhdisteet, kuten EDTA ja trinitrobentseenisulfonihappo. Lisäksi eräiden metallien, kuten sinkin, lyijyn ja kadmiumin, ionit haittaavat entsyymin toimintaa.


title: Fosfoglyseraattimutaasi

text: Vanadaatti-ioni on yksi voimakkaimmista fosfoglyseraattimutaasin inhibiittoreista. Vanadaatti-ioni muodostaa substraatin kanssa 2-vanadio-3-fosfoglyseraatin, joka on rakenteeltaan esteri. Vanadiini sitoutuu kovalenttisesti entsyymin aktiivisen kohdan histidiiniaminohappoon ja estää näin entsyymin toiminnan. Kanilla entsyymin toiminnan lähes täydelliseen pysäyttämiseen riittää vanadaattipitoisuus, joka on 50–100 μmol/l.


title: Fosfoglyseraattimutaasi

text: Fosfoglyseraattimutaasientsyymin vähäinen määrä aiheuttaa lihasten voimakasta kipeytymistä rasituksen seurauksena. Toisinaan entsyymin vähäisestä määrästä aiheutuu myglobinuriaa eli myoglobiinin kertymistä virtsaan. Puutosta sairastavilla potilailla on usein myös seerumin kreatiinikinaasipitoisuus koholla ja toisinaan lihaksiin on kertynyt glykogeenihiilihydraattia.


title: Harri Ruotjoki

text: Harri Ruotjoki on suomalainen basisti, joka on soittanut muun muassa The Giant Leapissa, Waldo's Peoplessa ja Anna Erikssonin yhtyeessä.


title: Harri Ruotjoki

text: Siviiliammatiltaan Ruotjoki on Anjalan ala-asteen luokanopettaja.


title: Farewell My Summer Love

text: Farewell My Summer Love (alun perin nimeltään Farewell My Summer Love 1984 ja myöhemmin julkaistu uudelleen Saksassa nimellä Here I Am Come (and Take Me)) on Michael Jacksonin albumi ennen julkaisemattomista kappaleista vuodelta 1973, jonka Motown Records julkaisi Yhdysvalloissa 15. toukokuuta 1984. Alun perin albumi piti julkaista jo vuonna 1974 Jacksonin neljäntenä sooloalbumina, mutta sen julkaisua lykättiin The Jackson 5 -yhtyeen vuonna 1974 julkaiseman "Dancing Machine" -albumin menestyksen takia. Albumia myytiin maailmanlaajuisesti yli kolme miljoonaa kappaletta ja se saavutti Yhdysvaltain listoilla sijan 46 ja Yhdistyneen kuningaskunnan listoilla sijan 9.


title: Farewell My Summer Love

text: Albumin kappaleet levytettiin alun perin aikavälillä tammikuu – syyskuu 1973 ja ne miksattiin uudelleen ennen albumin julkaisua, sillä Motown halusi antaa albumille enemmän 1980-luvun soundia. Osa albumin kappaleista julkaistiin alkuperäisinä miksaamattomina versioina vuodelta 1973 kokoelma-albumilla "Anthology" vuonna 1986. Kaikki 9 miksaamatonta kappaletta sekä niiden miksatut versiot vuodelta 1984 julkaistiin "" -kokoelmaboksin mukana syyskuussa 2009.


title: Formula One Group

text: Formula One Group on Formula 1:n kaupallisia oikeuksia hallinnoiva konserni. Konsernin suurimmat omistajat ovat CVC Capital Partners (noin 70 %) ja JPMorgan Chase (noin 20 %). Bernie Ecclestonen perheyritys omistaa suurimman osan lopuista osakkeista.


title: Formula One Group

text: Bernie Ecclestone sai ensimmäisen Concorde-sopimuksen yhteydessä oikeuden formuloiden radanvarsimainosten ja televisio-oikeuksien myyntiin. Tämä vakiinnutti tilannetta paljon, sillä aikaisemmin televisiosopimukset olivat epävarmoja ja riskialttiita.


title: Formula One Group

text: Konserni koostuu yhteensä viidestä yrityksestä, joilla jokaisella on oma alueensa Formula 1:n järjestämisessä.


title: Formula One Group

text: Formula One Administration Ltd., lyhyemmin FOA, omistaa kaupalliset oikeudet Formula 1:een.


title: Formula One Group

text: Formula One Management Ltd., lyhyemmin FOM, hallitsee lajin mediaoikeuksia ja jakelua. FOM hallitsee myös kisasopimuksia, pois lukien Monacon GP:n. FOM myös ylläpitää lajin nettisivuja ja järjestää kisaviikonlopun ohjelmiston yhteistyössä FIA:n kanssa.


title: Formula One Group

text: Formula One Licensing BV omistaa tekijänoikeudet tuotemerkkien "Formula 1", "Formula One" ja "F1" nimiin, Formula 1 -logoon sekä "Sweeping Curves devise" -introon.


title: Formula One Group

text: Formula One Groupin yhtiöiden, varsinkin FOMin toimintaa on arvosteltu paljon. FOM siirtää 49 % televisiointioikeuksista saamistaan rahoista lajin ulkopuolelle, mikä on aiheuttanut suurta eripuraa tallien suunnalla.


title: Atlas-Öljy

text: Ab Atlas-Öljy Oy oli alun perin Vaasassa vuonna 1910 nimellä "Aktiebolaget Atlas Osakeyhtiö" perustettu öljytuotteiden maahantuontia harjoittanut yritys. Yrityksen perusti vuonna 1910 Aino Lindeman – nimestään huolimatta mies –, ja se toi öljytuotteita Venäjältä ensimmäiseen maailmansotaan, vuoteen 1914 saakka.


title: Atlas-Öljy

text: Unionin entinen toimitusjohtaja, kauppaneuvos Erkki Kivelä hankki kaupparekisterissä 66 vuotta uinuneen yrityksen nimiinsä vuonna 1980 ja muutti sen huoltoasemaketjuksi. Kivelä toimi toimitusjohtajana vuoteen 1983 saakka. Yrityksen omistivat Suomen Kuorma-autoliitto, sen tytäryhtiö Yhteisostot Oy ja Helsingin Kuorma-autoliikennöitsijät. Ainoastaan ammattiliikennöitsijöille polttoaineita toimittaneen yhtiön tuotteet myi tukusta Teboil. Yrityksen toiminta päättyi maaliskuussa 1987, kun se myytiin Nesteelle.


title: Atlas-Öljy

text: Uusi Oy Atlas-Öljy Ab, joka perustettiin 29. heinäkuuta 1987 kaupparekisterimerkinnällä, harjoittaa liikkeenjohdon konsultointia ja sen yhteydet ovat Nesteen pääkonttorissa Espoossa.


title: Leopold von Schrenck

text: Leopold Ivanovitsh von Schrenck (1826 Chotenj, Pietarin lounaispuolella – 8. tammikuuta 1894 Pietari) oli venäläinen eläintieteilijä, kansatieteilijä ja geologi.


title: Leopold von Schrenck

text: Schrenck oli baltiansaksalaista syntyperää. Hän valmistui eläintieteen maisteriksi Tarton yliopistosta 1850, minkä jälkeen hän opiskeli luonnontieteitä Berliinin ja Königsbergin yliopistoissa ja väitteli tohtoriksi.


title: Leopold von Schrenck

text: Vuonna 1853 Pietarin tiedeakatemia lähetti Schrenckin tutkimaan Mantšurian aluetta kuunari "Vostokilla". Syyskuussa 1854 hän saapui Amurin suiston luo yhdessä kasvitieteilijä Carl Maximoviczin kanssa. Helmikuussa 1855 hän kävi Sahalinilla, minkä jälkeen tutki Amuria kesän ja syksyn. Vuonna 1856 hän palasi maitse Eurooppaan Baikaljärven kautta. Schrenck julkaisi tutkimustuloksensa kirjoituksessaan "Reisen und Forschungen im Amur-Lande" (1860). Venäjän maantieteellinen seura palkitsi hänen Konstantin-mitalilla.


title: Leopold von Schrenck

text: Myöhemmin Schrenckin tutkimuskohteeksi tulivat Venäjän alkuperäiskansat. Hän oli ensimmäinen, joka laati sanakirjat nivhille, ainulle ja ultšalle. 10. marraskuuta 1879 hänet nimitettiin Pietari Suuren antropologian ja etnografian museon johtajaksi Pietariin.


title: Leopold von Schrenck

text: Schrenck nimesi nisäkkäistä amurinsiilin ("Erinaceus amurensis") ja "Microtus maximowicziin". Hänen kunniakseen on nimetty amurinsampi ("Acipenser schrenckii") ja "Elaphe schrenckii". Sahalinilla sijaitseva vuorijono ja eräs vuorenhuippu kantavat hänen nimeään.


The Jacksons: An American Dream Soundtrack on -minisarjan soundtrack-albumi, joka julkaistiin vuonna 1992.


title: Antineutroni

text: Antineutroni on neutronin antihiukkanen.


title: Antineutroni

text: Neutroni ja antineutronit ovat niin samankaltaiset, että niitä on vaikea erottaa toisistaan. Niillä on sama massa eikä kummallakaan ole sähkövarausta, lisäksi niillä on sama spin-luku.


title: Antineutroni

text: Neutronin ja antineutronin sisäiset rakenteet kuitenkin eroavat toisistaan. Siinä missä neutroni koostuu kvarkeista, antineutroni koostuu antikvarkeista. Tästä syystä myös niiden baryoniluvut eroavat. Neutronin baryoniluku on +1 ja antineutronin on −1. Se kuuluukin antibaryoneihin. Neutronilla ja antineutronilla on myös vastakkaiset magneettiset momentit spinin suunnan suhteen.


title: Antineutroni

text: Antineutroni löydettiin vuonna 1956 Bevatronilla, vuosi antiprotonin löydön jälkeen. Antineutroneita voidaan tuottaa törmäyttämällä protoni ja antiprotoni, jolloin reaktioyhtälö on muotoa


title: Antineutroni

text: missä siis formula_2 on protoni, formula_3 on antiprotoni, formula_4 on neutroni ja formula_5 on antineutroni.


title: Suomen Polttoaine Supa

text: Suomen Polttoaine Supa Oy (1996–2005) oli Suomalaiseen Energiaosuuskuntaan aiemmin kuuluneiden bensiinikauppiaiden 1996 Lahdessa perustama huoltoasemaketju, johon liittyi kolmeakymmentä bensiiniasemaa hallussaan pitäneet kauppiaat. Yhtiö jätti konkurssihakemuksensa 20. tammikuuta 2005. Osa kauppiaista perusti Startoilin.


title: Oma taivas

text: Oma taivas () on yhdysvaltalaisen kirjailijan Alice Seboldin esikoisromaani vuodelta 2002. Suomeksi sen on kääntänyt Pirkko Biström vuonna 2003. Peter Jackson ohjasi sen pohjalta samannimisen elokuvan vuonna 2009.


title: Oma taivas

text: 14-vuotias Susie Salmon tulee murhatuksi vuonna 1973 lumisena joulukuun kuudentena päivänä. Koulun, jossa Susie opiskeli, lähellä oli maissipelto, josta Susie aina matkallaan kulki läpi. Eräänä iltapäivänä George Harvey -niminen perheen naapurissa asuva mies kuitenkin houkutteli Susien mukaansa, itse rakentamaansa maanalaiseen kammioluolaan, jota hän itse nimitti jonkinlaiseksi kerhotilaksi nuorille.


title: Oma taivas

text: Maissipellon alla George Harvey käytti Susieta seksuaalisesti hyväksi raiskaamalla tämän. Tämän jälkeen mies myös murhasi tytön ja hävitti mahdolliset todisteet. Hän "pilkkoi" Susien ruumiin osiin, otti kammioluolaan tuomansa tavarat ja lähti vaivihkaa takaisin kotiinsa, jonne hän myös aluksi piilotti Susien ruumiin. Lähtiessään maissipellolta hän kuitenkin vielä sorsi kammioluolan, jottei kukaan sitä löytäisi. Kaiken tämän jälkeen Susien kuolemasta ilmaantuu aina silloin tällöin lisää uusia johtolankoja.


title: Oma taivas

text: Susien murhaa tutkivat kaikenlaiset etsivät, poliisit, partiolaiset ja muut sen sellaiset sekä tietenkin Susien oma perhe. Susien isä alkaa myös epätoivoisesti etsiä murhaajaa, ja tämä oivaltaakin jonkin ajan kuluttua, että George Harvey olisi jotenkin osallinen tapaukseen ja on varma siitä, että tämä murhasi hänen Susiensa. Hän kertoo myös asiasta muille perheen jäsenille, mutta ainoat, jotka uskovat häntä, ovat Lynn-mummi ja Susien pikkusisko. Pian Susien siskokin osallistuu murhaajan etsintään ja auttaa isäänsä. Vaikkei uusia todisteita aina ilmaannukaan pitkään aikaan, Susien perhe yrittää yhä selvittää kuka murhaaja oli.


title: Oma taivas

text: Kaiken tämän aikana heidän elämäänsä omasta kuolemastaan asti on seurannut Susie... Hän on joutunut taivaan ja maan väliseen paikkaan nimeltä välimaasto. Ensimmäisenä päivänään, jolloin hänet murhattiin, hän tapasi "taivaassa", joksi sitä useimmin kutsuttiin, toisen tytön nimeltä Holly. Pian he alkavat seurata maanpäällä olevaa elämää, myös muidenkin kuin omien perheen jäseniensä. Loppujen lopuksi paha saa kuitenkin palkkansa.


title: Perheen omat juhlat

text: Perheen omat juhlat: Siviiliseremoniat häistä hautajaisiin on Anneli Aurejärvi-Karjalaisen vuonna 1999 julkaisema kirja, jonka on kustantanut WSOY vuonna 1999. Aurejärvi-Karjalainen on perustanut uskonnottomien perhejuhlien puhujapalvelun Prometheus-seremoniat oy:n, jonka yhteistyökumppaneina ovat Vapaa-ajattelijain liitto, Suomen humanistiliitto ja Prometheus-leirin tuki.


title: Antley–Bixlerin oireyhtymä

text: Antley–Bixlerin oireyhtymä on erittäin harvinainen autosomissa peittyvästi periytyvä oireyhtymä. Vuoteen 2000 mennessä oli raportoitu vain noin kolmekymmentä tapausta. Oireisto kuvattiin vuonna 1975. Sen ennuste on heikko, sillä siitä kärsivät ovat useimmiten kuolleet ennen aikuisikää hengityselinkomplikaatioihin. Oireistoon on liittynyt epämuodostumia kallossa, kasvoissa, luurangossa ja muualla. Sen yhteydessä on mainittu esiintyneen kehitysvammaisuutta, joka tasoltaan on vaihdellut.


title: Run (saari)

text: Run on Indonesian Bandasaariin kuuluva pieni saari. Sen pituus on noin 3 km ja leveys alle 1 km.


title: Run (saari)

text: Runin taloudellinen merkitys on aiemmin ollut huomattava aikoinaan vain Banda-saarilla kasvaneesta muskottipuusta ("Myristica fragrans") saatavan muskottipähkinän ja muskottimausteen vuoksi. Maustekaupan historian aikana Englannin Itä-Intian kauppakomppanian edustajan James Lancasterin toisen tutkimusretken mukana olleet merenkävijät John Davis ja John Middleton, jotka asuivat Bantamissa, saapuivat saarelle 1603 ja loivat hyvät suhteet sen asukkaisiin. 25. joulukuuta 1616 kapteeni Nathaniel Courthope saapui Runille puolustamaan sitä Hollannin Itä-Intian kauppakomppanian vaatimuksia vastaan. Hän solmi asukkaiden kanssa sopimuksen, jolla he hyväksyivät Englannin kuninkaan saaren hallitsijaksi. Hollantilaiset piirittivät saarta neljä vuotta ja surmasivat Nathaniel Courthopen väijytyksessä 1620, jolloin englantilaiset ja heidän paikalliset liittolaisensa poistuivat taistelutta.


title: Run (saari)

text: Vuonna 1654 solmitun Westminsterin rauhansopimuksen mukaan saaren olisi pitänyt palautua Englannille. Ensimmäinen yritys vuonna 1660 epäonnistui, toisen, vuonna 1665 tehdyn, yrityksen jälkeen englantilaiset kauppiaat karkotettiin vielä samana vuonna ja hollantilaiset tuhosivat muskottipuut.


title: Run (saari)

text: Bredan rauhansopimuksessa sovittiin tilanteen pysymisestä ennallaan, ja englantilaiset saivat pitää Manhattanin saaren, jonka Yorkin herttua (myöhemmin Englannin kuningas Jaakko II, silloisen kuningas Kaarle II:n veli) oli vallannut laittomasti 1664 ja muuttanut sen nimen Uusi Amsterdam New Yorkiksi, kun taas Run jäi virallisesti hollantilaisten haltuun. Hollantilaiset menettivät muskottipähkinän ja muskotin monipolin, kun muskottipuut siirrettiin Ceylonille, Singaporeeen ja muihin Britannian siirtokuntiin 1817 sen jälkeen kun kapteeni Cole oli 1810 vallannut pääsaaren Bandalontorin, mikä aiheutti Hollannin ylivallan murenemisen maustekaupassa. Runin saarella kasvaa kuitenkin edelleenkin muskottipuita.


title: Leo Stranius

text: Leo Aleksis Stranius (s. 10. lokakuuta 1974 Leningrad) on suomalainen kansalaisaktivisti ja Kansalaisareenan toiminnanjohtaja. Aiemmin Stranius on työskennellyt Luonto-Liiton ja Suomen luonnonsuojeluliiton toiminnanjohtaja.


title: Leo Stranius

text: Vuodesta 2013 Stranius on ollut Helsingin kaupunginvaltuuston jäsen. Hän on myös HKL:n johtokunnan jäsen, kaupunkiympäristölautakunnan varajäsen, Uudenmaan virkistysalueyhdistyksen valtuuskunnan puheenjohtajana sekä ympäristö- ja lupajaoston varapuheenjohtajana.


title: Leo Stranius

text: Stranius omistaa osan ympäristökonsulttiyritys Tyrskystä ja käy pitämässä ajanhallintavalmennuksia eri organisaatioille.


title: Leo Stranius

text: Stranius on koulutukseltaan hallintotieteiden maisteri. Hän valmistui Tampereen yliopistosta syksyllä 2006 pääaineenaan ympäristöpolitiikka. Hänellä on myös johtamistaidon erikoisammattitutkinto ja tietotekniikan mekaanikon koulutus. Stranius tekee ympäristöpolitiikkaan liittyvää väitöskirjaa Tampereen yliopistossa.


title: Leo Stranius

text: Stranius on toiminut 15 vuoden ajan suomalaisessa ympäristöliikkeessä. Hänet tunnetaan ekologisen elämän puolustajana ja esittämästään hiilineutraalisuuden vaatimuksesta sekä Ekoisi-blogistaan. Hän oli mukana perustamassa Vihreitä Nuoria ja Opiskelijoita (ViNO) vuonna 1999 ja toimi järjestön hallituksessa vuoteen 2002. Hän oli Maan ystävien puheenjohtaja vuodet 2003–2004. Stranius on julkaissut yhdessä Tom Henrikssonin kanssa kirjan Ekopop! – Ekologisen ja onnellisen elämän opas (2011).


title: Leo Stranius

text: Stranius toimi Suomen luonnonsuojeluliiton (SLL) Uudenmaan ympäristönsuojelupiirin puheenjohtajana vuosina 2006–2011, hallituksen jäsenenä vuosina 2006–2008 ja valtuuston jäsenä vuosina 2010–2013. Hän on työskennellyt SLL:n ympäristönsuojelupäällikkönä (2008) ja ilmastovastaavana (2007–2009) sekä yksityissektorilla it-alalla muun muassa ympäristöpäällikkönä ja esimiestehtävissä.


title: Leo Stranius

text: Stranius oli ehdolla vuoden 2011 eduskuntavaaleissa ja toimi vihreiden asiantuntijana hallitusneuvotteluissa. Hän on ollut jäsen Suomen kestävän kehityksen toimikunnassa vuodesta 2003 ja oikeusministeriön koordinoimassa kansalaisyhteiskuntapolitiikan neuvottelukunnassa (KANE) vuodesta 2007 lähtien. Vuoden 2012 kunnallisvaaleissa Stranius valittiin 1 164 äänellä Helsingin kaupunginvaltuustoon. Hän oli ehdolla myös kevään 2015 eduskuntavaaleissa Helsingin vaalipiirissä. Stranius valittiin uudelleen Helsingin kaupunginvaltuustoon vuoden 2017 kuntavaaleissa 1304 äänellä.


title: Leo Stranius

text: Stranius asuu perheensä kanssa Helsingin Käpylässä. Hän on naimisissa ja perheeseen kuuluu kaksi lasta.


title: Leo Stranius

text: Straniuksen harrastuksiin kuuluvat muun muassa lukeminen ja kirjoittaminen sekä liikunta ja retkeily. Hän on vegaani ja absolutisti. Stranius on nimetty vuonna 2016 Kauppalehden listauksessa 100 vaikutusvaltaisimman suomalaisen joukkoon. Hänen bloginsa valittiin Suomen parhaaksi ympäristöblogiksi maaliskuussa 2010 ja toiseksi parhaaksi helmikuussa 2013. Straniuksen hiilijalanjälki on noin 2867 kg vuodessa.


title: Bankin oireyhtymä

text: Bankin oireyhtymä on yksittäisessä unkarilaisessa suvussa havaittu oireisto, jonka aiheuttaa ilmeisesti uniikki autosomissa vallitsevasti periytyvä mutaatio. Oireistoa raportoitiin vuonna 1965 esiintyneen kolmessa sukupolvessa. Se aiheuttaa poikkeavuuksia raajojen luissa.


title: One Day in Your Life

text: One Day in Your Life on Michael Jacksonin kokoelma-albumi, joka julkaistiin vuonna 1981.


title: The Jacksons (albumi)

text: The Jacksons on The Jacksons -yhtyeen ensimmäinen studioalbumi, jonka he julkaisivat lähdettyään Motown Recordsilta vuonna 1976. Yhtyeen jäsen Jermaine Jackson jäi Motown Recordsille, joten hänet korvasi Randy Jackson. Kappale "Blues Away" on ensimmäinen julkaistu kappale, joka on yhtyeen pääsolistin Michael Jacksonin säveltämä ja sanoittama.


title: Robert K. Selander

text: Robert K. Selander (s. 21. heinäkuuta 1927 Garfield, Utah) on yhdysvaltalainen mikrobiologi, evoluutiobiologi ja ornitologi.


title: Robert K. Selander

text: Selander opiskeli Utahin yliopistossa Salt Lake Cityssä, josta valmistui filosofian maisteriksi vuonna 1951. Vuonna 1956 hän valmistui tohtoriksi Kalifornian yliopistossa Berkeleyssä. Hän toimi Austinissa Texasin yliopiston eläintieteen professorina vuosina 1956–1974, Rochesterin yliopiston biologian osaston professorina 1974–1987 ja Pennsylvanian valtionyliopiston biologian osaston professorina 1987–1999.


title: Robert K. Selander

text: Selander on perehtynyt varsinkin salmonellan ja muiden bakteerien biologiaan. Hänet on palkittu monilla kansallisilla kunnianosoituksilla ja palkinnoilla ja hän on useiden tieteellisten seurojen jäsen.


title: Raitadelfiini

text: Raitadelfiini ("Stenella coeruleoalba") on yli kahden metrin pituinen hammasvalaslaji. Sitä tavataan maailman kaikilla trooppisilla ja lämpimillä merillä missä veden lämpötila on yli 20 astetta. Se kasvaa 220–240 cm pitkäksi, ja sillä on erityinen raitakuvio kyljessään tumman siniharmaan ja vaalean alueen rajalla.


title: Pavarotti Forever

text: Pavarotti Forever on kahden CD-levyn kokoelmajulkaisu Luciano Pavarottiin levyttämistä lauluista.


title: Talvisodan ulkomainen apu

text: Talvisodan ulkomainen apu koostui sotamateriaalista, vapaaehtoisista ja moraalisesta tuesta Suomelle taistelussa Neuvostoliittoa vastaan talvisodassa. Suomi sai paljon myötätuntoa ympäri maailman jo lokakuussa ennen talvisotaa, ja sodan alku synnytti suurta neuvostovastaisuutta. Kansainvälinen lehdistö seurasi sotaa tarkasti ja asettui kommunistisia lehtiä lukuun ottamatta Suomen puolelle.


title: Talvisodan ulkomainen apu

text: Kansainliitto kutsuttiin joulukuun alussa koolle Suomen ehdotuksesta käsittelemään Neuvostoliiton hyökkäystä. Suomi ei hyötynyt poliittisesti kokouksesta, vaikka Neuvostoliitto erotettiin Kansainliitosta.


title: Talvisodan ulkomainen apu

text: Pohjoismaat, eritoten Ruotsi, tukivat Suomea sodassa. Ruotsissa syntyi laaja kansalaisliike, ja Finlandskommiten () avulla ja tunnuksen Finlands sak är vår alla Ruotsista saapui vapaaehtoisena sotaan yli 8 260 miestä. Nämä saivat rintamavastuun Sallan alueella helmikuussa. Apuun sisältyi myös lentokoneita: 12 hävittäjää ja neljä pommikonetta, joilla vapaaehtoinen Flygflottilj 19 osallistui taisteluihin 10. tammikuuta 1940 lähtien, muodostaen Pohjois-Suomen ainoan ilmapuolustuksen. Koneet tulivat Ruotsin ilmavoimilta ja esimerkiksi hävittäjät olivat kolmasosa Ruotsin hävittäjäkoneista. Tämän lisäksi Ruotsi luovutti Suomelle käyttökelpoisia erityyppisiä harjoitus- ja kuljetuskoneita n. 10 kpl, mm. "Hanssin-Jukan". Ruotsissa annettiin myös ryhmälle Kauhavan lento-oppilaita peruslentokoulutus. Virallisesti Ruotsi pysyi kuitenkin puolueettomana.


title: Talvisodan ulkomainen apu

text: Norjalaisia vapaaehtoisia tuli Suomeen 725 miestä, lisäksi Norjasta saatiin 12 kenttätykkiä ja kivääreitä. Norjassa kerättiin varoja, joilla ostettiin kuusi uutta koulutuskonetta. Oslon lähellä näillä annettiin suomalaisille siviililentokoulutusta. Hyvin tärkeä oli Norjan viranomaisten myötämielisyys lentokonehankintojen avustamisessa. Isosta-Britanniasta hankitut koneet lennettiin Stavangerin teknisen välilaskun kautta lähes suoraan tukikohtiinsa. Yhdysvalloista hankitut koneet purettiin norjalaisissa satamissa ja kuljetettiin Ruotsiin kokoonpanoa varten. Tämä oli ainoita henkireikiä Neuvostoliiton ja Natsi-Saksan yhteistuumin yrittäessä estää Suomen lentokonehankintojen toimituksia.


title: Talvisodan ulkomainen apu

text: Tanskalaisia ilmoittautui yli tuhat, mutta nämä olivat vielä talvisodankäynnin koulutuksessa sodan loppuessa. Tanskalaisia hävittäjälentäjiä tuli useita suomalaisiin lentoyksiköihin. Neljä heistä kaatui Suomen puolesta.


title: Talvisodan ulkomainen apu

text: Viron osa sodassa oli monitahoinen. Valtio oli itsenäinen, mutta se oli allekirjoittanut syyskuussa 1939 avunantosopimuksen Neuvostoliiton kanssa. Neuvostolaivaston sota-aluksia oli Tallinnassa, ja Paldiskissa oli Neuvostoliiton lentotukikohta, josta käsin pommitettiin Turkua.


title: Talvisodan ulkomainen apu

text: Suomen poliittinen johto kutsui Viroa "vihollisensa liittolaiseksi" ja Suomessa esiintyi Viron-vastaisuutta. Maiden diplomaatit kävivät Viron roolista pisteliästä sananvaihtoa. Virallisesti Viro ilmoitti olevansa sodassa puolueeton ja neuvostolaivaston olevan Tallinnassa vain laivastovierailulla.


title: Talvisodan ulkomainen apu

text: Epävirallisesti Viron johto antoi kuitenkin luvan Tallinnan ulkopuolella olevien puna-armeijan tukikohtien pommittamiseen. Suomen ilmavoimat pommittivatkin, mutta tavoitteenaan lähinnä näyttää Puna-armeijalle, etteivät ne olleet koskemattomia. Ilmavoimilla oli suunnitelma Paldiskin lentotukikohdan tuhoamiseksi, mutta sitä lykättiin sodan loppuun asti Karjalankannaksen toisen offensiivin alettua, kun pommikoneita tarvittiin jalkaväen tukemiseksi. Suomalaiset myös miinoittivat Viron laivaväyliä. Miinat upottivat saksalaisen kauppalaiva "Dietrich Hasseldickin" (900 tonnia).


title: Talvisodan ulkomainen apu

text: Vaikka poliittisesti Suomi ja Viro olivat etäisiä, sotilaallisesti mailla oli salaista ja Suomelle arvokasta yhteistyötä. Virolaiset radiotiedustelijat mursivat Puna-armeijan koodattua radioliikennettä ja saivat divisioonatason tietoa sen operaatioista. Tiedustelutieto lähetettiin Suomeen Suomenlahden merikaapeleita pitkin.


title: Talvisodan ulkomainen apu

text: Ranska ja Yhdistynyt kuningaskunta suunnittelivat retkikunnan lähettämistä Suomen avuksi. Englantilaisten suunnitelma oli nousta maihin Norjan rannikolla kahdessa osastossa. Näillä olisi kuitenkin ollut käskyt ensisijaisesti miehittää Kiirunan–Jällivaaran malmikentät sekä Ruotsin ja Norjan satamia, koska maat pelkäsivät Neuvostoliiton etenevän Suomesta Pohjois-Skandinaviaan asti ja toisaalta uskoivat Pohjois-Ruotsista tuodun rautamalmin olevan elintärkeää Saksan sotataloudelle.


title: Talvisodan ulkomainen apu

text: Suomen puolustaminen olisi ollut sivutavoite ja vain pieni osa retkikunnasta olisi lähetetty Suomeen. Ranskalaiset suunnittelivat myös maihinnousua Petsamossa yhdistettynä Murmanskin saartoon Pohjoiselta jäämereltä sekä hyökkäystä Neuvostoliittoon lähtien samanaikaisesti Suomesta ja Syyriasta. Suunnitelmaa hyökätä Lähi-idästä käytettiin myöhemmin hämäämään retkikunnan varsinainen operaatioalue.


title: Talvisodan ulkomainen apu

text: Retkikunnan suunnittelu eteni viivytellen, sillä Ruotsin ja Norjan suhtautuminen oli kielteistä ja liittoutuneet pelkäsivät maiden tekevän vastarintaa maihinnousun jälkeen. Neuvottelut Suomen hallituksen kanssa alkoivat lopulta helmikuun lopulla, mutta Ranska ja Yhdistynyt kuningaskunta esittivät erillisiä tarjouksia ja antoivat avun määrästä ja ajankohdasta ristiriitaisia tietoja. Suomikaan ei ollut täysin halukas vastaanottamaan pientä retkikuntaa, koska sillä ei olisi ollut suurta vaikutusta operatiiviseen tilanteeseen ja se olisi saattanut provosoida Saksaa. Aikataulun mukaan retkikunta olisi noussut maihin Norjassa maaliskuun lopulla.


title: Talvisodan ulkomainen apu

text: Yhdistynyt kuningaskunta myi sodan alussa Suomeen 20 ja lahjoitti 10 Gloster Gladiatoria. Etelä-Afrikka lahjoitti lisäksi 25 Gloster Gauntletia, mutta ne eivät ehtineet palvella Suomen ilmavoimissa ennen sodan loppua. Yhdistynyt kuningaskunta lahjoitti lisäksi 40 ambulanssivaunua. Suomi osti tai sai lahjoituksena Isosta-Britanniasta ja Ranskasta paljon muuta sekalaista sotatavaraa, kuten Bristol Blenheim -pommikoneita, Hawker Hurricane -hävittäjiä, Morane-Saulnier M.S. 406 -hävittäjiä, tykkejä ja heittimiä ammuksineen, viestintävälineitä, vaatteita, telttoja ja kenttäkeittiöitä.


title: Talvisodan ulkomainen apu

text: Talvisodan aikana natsi-Saksan ja Neuvostoliiton suhteet olivat parhaimmillaan. Fasistinen Italia puolestaan oli avoimesti myötämielinen Suomelle. Suomi osti Italiasta 35 Fiat G.50 -hävittäjälentokonetta, jotka oli tarkoitus toimittaa junakuljetuksena Saksan läpi. Saksa ei kuitenkaan sallinut asekuljetuksia Suomeen alueensa läpi, joten koneet toimitettiin meriteitse Ruotsiin, jossa ne koottiin ja lennettiin Suomeen. Saksa tarjoutui huoltamaan Neuvostoliiton laivaston sukellusveneitä Pohjanlahdella ja myöntyi miinoittamaan Suomen rannikkoakin, mutta Neuvostoliitto perui kuitenkin tämän. Hermann Göring kuitenkin vihjaili sodan loppuvaiheessa Suomelle, että Saksa tulisi tukemaan Suomea, jos se tekisi rauhan.


title: Talvisodan ulkomainen apu

text: Suomeen tarjottiin Latviaan internoituja puolalaisjoukkoja jo sodan alussa. Ne eivät saaneet kuitenkaan Ruotsilta läpikulkulupaa. Suomi toivoi saavansa käyttöönsä Puolasta paenneita lentäjiä, joita oli kokoontunut Tukholmaan satakunta, mutta heille ei onnistuttu hankkimaan kalustoa.


title: Talvisodan ulkomainen apu

text: Puolan pakolaishallituksen pääministeri Władisław Sikorski suunnitteli Suomen tukemista Puolan laivaston aluksilla Petsamon vesillä. Hän myös sai hallituksensa hyväksymään puolalaisten vapaaehtoisten liittämisen liittoutuneiden retkikuntaan, mutta muut liittoutuneet vastustivat tätä. Puolalaisten avunannon tavoitteena oli saada Suomi tunnustamaan Puolan pakolaishallitus, mutta Suomi ei halunnut tätä tehdä suurpoliittisten riskien vuoksi.


title: Talvisodan ulkomainen apu

text: Yhdysvallat ei ollut Kansainliiton jäsen eikä siksi katsonut Neuvostoliiton saamien moitteiden sitovan itseään. Maa tulkitsi, että koska talvisodassa ei ollut annettu sodanjulistusta, eivät Suomi ja Neuvostoliitto olleet sotaa käyviä maita. Siten Yhdysvallat jatkoi tavallisia kauppasuhteita molempiin maihin.


title: Talvisodan ulkomainen apu

text: Suomi sai varauksetonta tukea yhdysvaltalaiselta lehdistöltä, joka kommunistisia lehtiä lukuun ottamatta tuomitsi hyökkäyksen. Yhdysvalloissa tehdyt rahankeräykset Suomen hyväksi tuottivat kuutisen miljoonaa dollaria. Tästä suuri osa tuli amerikansuomalaisilta. Entinen Yhdysvaltain presidentti Herbert Hoover toimi näkyvästi Suomen hyväksi ja oli perustamassa Finnish Relief Fund -avustusjärjestöä.


title: Talvisodan ulkomainen apu

text: Eniten Suomi tarvitsi Yhdysvalloista aseita, mutta asehankinnat alkoivat edetä vasta helmikuussa. Hankintoja hidasti kilpailu tarpeista Yhdistyneen kuningaskunnan ja Ranskan kanssa, Yhdysvaltain ulkoministeri Cordell Hullin asettama lyhyt vientikielto Suomeen, yhdysvaltalaisten byrokratia, suomalaisten halu tinkiä ja kuljetuskaluston puute. Hankintojen rahoittaminenkin oli ongelmallista, sillä Yhdysvallat ei myöntänyt Suomelle lainaa aseita varten. Esimerkiksi joulukuussa Suomeen tarjottiin myytäväksi 43 kappaletta Brewster F2A "Buffaloa", mutta ensimmäiset saapuivat vasta maaliskuussa.


title: Talvisodan ulkomainen apu

text: Neuvostoliitto osti sodan aikana yhdysvaltalaisilta liikemiehiltä lentokonebensiiniä, moottoreita ja muita strategisia tavaroita rahoittaen hankintansa Yhdysvalloille myydyllä kullalla. Tämä herätti närkästystä yhdysvaltalaisessa lehdistössä, jonka paljastukset asiasta johtivat polttoainekuljetusten lakkauttamiseen neuvostoliittolaisiin satamiin.


title: Talvisodan ulkomainen apu

text: Yhdysvaltain kongressissa puuhattiin sodan aikana suomalaisten pakolaisten asuttamista Alaskaan, jos Neuvostoliitto miehittäisi maan. Suunnitelma esiteltiin myös Finnish Relief Fundin puheenjohtajana toimineelle Herbert Hooverille. Tarkoituksena oli luovuttaa suomalaisten käyttöön yli 100 000 neliömailia maata Yukonin sivujoen Tananan alueelta. Alaskan asutustoiminta toimisi myös torjumaan mahdollista Japanin hyökkäystä sinne.


title: Talvisodan ulkomainen apu

text: Suomen puolustusvoimat saivat talvisodan aikana (ja sen jälkeen) useilta mailta erilaisia sotatarvikkeita. Kunkin maan lopullisesti luovuttamien ja myymien sotatarvikkeiden rahallisen arvon ja niiden merkityksen sotatapahtumiin määrittämistä vaikeuttaa kuitenkin muutama seikka :


title: Talvisodan ulkomainen apu

text: Kokonaisuudessaan Suomen puolustusvoimien ostaman ja saaman materiaalin arvon laskettiin (toukokuun lopulla 1940 laaditun arvion perusteella) olleen noin "4,6 miljardia markkaa", joka vuoden 2008 euroiksi muutettuna tarkoittaa noin 1, 474 miljardin euron summaa. Euromääräiseksi muutetun rahasumman suhteuttamisessa tulee ehdottomasti huomioida myös tuon aikaisten avustaneiden valtioiden silloiset taloudelliset mahdollisuudet. Tämän lisäksi Suomi vastaanotti merkittävää kansainvälistä humanitääristä apua.


title: Talvisodan ulkomainen apu

text: Vuonna 1938 hyväksytyn puolustusvoimien perushankintaohjelman mukaan sotatarvikkeiden hankintaan olisi tullut käyttää seuraavan seitsemän vuoden aikana noin "2,7 miljardia markkaa".


title: Talvisodan ulkomainen apu

text: Aiemmin mainituista syistä johtuen kyseessä ovat vain arviot kunkin maan myymien ja/tai luovuttamien sotatarvikkeiden rahallisesta arvosta. Lisäksi luetteloon on kirjattu joitain huomioita kyseisen maan myymien tai luovuttamien sotatarvikkeiden Suomeen saapumisesta tai saapumattomuudesta ja mm. siitä, että ilmaiseksi luovutetuille tarvikkeille on pyritty määrittelemään edes jokin hinta :Talvisodan päättyessä Suomen armeijan palvelukseen oli ilmoittautunut (virallisen tilaston mukaan) noin 11 660 ulkomaalaista. Sotilaallista merkitystä ulkomaalaisista vapaaehtoisista oli käytännössä vain Ruotsista saapuneilla vapaaehtoisilla. Varsinaisiin taistelutoimiin osallistui heidän lisäkseen vain pieni joukko amerikansuomalaisia.


title: Christopher Leen filmografia

text: Tämä artikkeli käsittelee Sir Christopher Leen filmografiaa. Christopher Lee (1922–2015) näytteli yli 60 vuotta kestäneen uransa aikana yli 250 elokuva- ja televisiotuotannossa. Seuraavassa luettelossa ovat kaikki hänen elokuva-, televisio- ja videopeliesiintymisensä vuodesta 1948 asti. Lisäksi artikkelissa ovat Leen palkinnot ja palkintoehdokkuudet.


title: Christopher Leen filmografia

text: Lee aloitti uransa näyttelijänä brittiläisessä draamaelokuvassa "Corridor of Mirrors" (1948), jossa hänen roolinsa oli Charles. Samana vuonna hänellä oli pieni rooli Laurence Olivierin tähdittämässä "Hamlet"-elokuvassa, joka sai parhaan elokuvan Oscarin vuonna 1949. Sen jälkeen hän esiintyi lukuisissa sivurooleissa ennen läpimurtoaan, kuten elokuvissa "Karmiininpunainen merirosvo" (1952), "Punainen mylly" (1952), "Myrsky yli Niilin" (1955) ja "Afrikka liekeissä" (1956). Läpimurtonsa Lee teki ”Olentona” Hammer Film Productionsin kauhuelokuvassa "Frankensteinin kirous" vuonna 1957. Seuraavana vuonna hän näytteli Kreivi Draculaa vuoden 1958 versiossa "Dracula". Siitä tuli hänen ensimmäinen seitsemästä Dracula-roolistaan Hammerilla. Muut Leen Dracula-elokuvat ovat "Dracula – pimeyden ruhtinas" (1966), "Dracula on noussut haudastaan" (1968), "Dracula, paholaisen lähettiläs" (1970), "Vampyyrin arvet" (1970) ja "Draculan kosto" (1972) ja "Dracula elää ja voi hyvin" (1973).


title: Christopher Leen filmografia

text: Pitkän uransa aikana hän on näytellyt kymmenissä kauhuelokuvissa ja sen takia Leetä on kutsuttu Boris Karloffin ja Bela Lugosin manttelinperijäksi, toisinaan jopa syrjäyttäjäksi. Hammerin kauhuelokuvien kautta Lee tapasi kuulun kauhunäyttelijä Peter Cushingin, josta sittemmin tuli yksi hänen lähimmistä ystävistään. Lee ja Cushing tekivät yhdessä yhteensä 23 elokuvaa, joista mainittakoon "Baskervillen koira" (1959), "Muumion kosto" (1959), "Kauhujen juna" (1965), "Huuto yössä" (1970), "Hirviö" (1971), "Kauhun pikajuna" (1972), "Keskiyön kauhut" (1973) ja "Kauhujen talo" (1983). Muita Leen tunnettuja kauhuelokuvia ovat muun muassa "Poltettujen noitien hotelli" (1960), "Pelon tunne" (1961), "Fu Manchu – kauhun mestari" (1965), "Rasputin – riivattu" (1966), "Paholaisen morsian" (1968), "Verenpunainen naamio" (1969), "Uhrijuhla" (1973) ja "Kuiskaava kuolema" (1976).


title: Christopher Leen filmografia

text: Lee ei ainoastaan näytellyt kauhuelokuvissa, vaan mukaan mahtuu myös scifiä, toimintaa, trillereitä, seikkailua, rikosta, komediaa ja draamaakin; muun muassa "Liian kuumaa tavaraa" (1960), "Sherlock Holmes ja kuoleman kaulanauha" (1962), "Julius Caesar" (1970), "Muskettisoturien seikkailut" (1973), "Koston merkki" (1974), "007 ja kultainen ase" (1974), "Kaappaus Bermudan kolmiossa" (1977), "Paluu Taikavuorelta" (1978), "Karhusaari" (1979), "1941 – Anteeksi, missä on Hollywood?" (1979), "Silmä silmästä" (1981), "Sekasotku rantahotellissa" (1984), "Mio, poikani Mio" (1987), "" (1994) ja "Jinnah" (1998). 2000-luvulla Lee näytteli ennen kaikkea "Taru sormusten herrasta" -elokuvatrilogiassa (2001–2003) sekä "Tähtien sota" -elokuvissa "" (2002) ja "" (2005). Merkittäviä esiintymisiä oli myös elokuvissa "Päätön ratsumies" (1999), "Purppuravirrat 2 – Ilmestyskirjan enkelit" (2004), "Jali ja suklaatehdas" (2005) ja "Corpse Bridessa" (2005) äänenä. Vuonna 2010 Lee lainasi ääntään Pekoraalille menestyselokuvaan "Liisa Ihmemaassa".


title: Christopher Leen filmografia

text: Frankensteinin, Muumion ja Draculan roolien lisäksi hän on näytellyt Sherlock Holmes -filmatisoinneissa itse Sherlockia kolme kertaa, Henry Baskervilleä ja Mycroft Holmesia, tohtori Fu Manchua viisi kertaa, Grigori Rasputinia, Francisco Scaramangaa, Kreivi de Rochefortia kolme kertaa, Muhammad Ali Jinnahia sekä Sarumania ja Kreivi Dookua kolme kertaa.


title: Christopher Leen filmografia

text: Leen vastanäyttelijöinä on ollut monia suuria nimiä: Laurence Olivier, Burt Lancaster, Zsa Zsa Gábor, Boris Karloff, Vincent Price, Charlton Heston, Donald Pleasence, Richard Widmark, Jack Lemmon, Bette Davis, Anthony Quinn, David Carradine, Vanessa Redgrave, Angela Lansbury, Johnny Depp, Natalie Portman, Ewan McGregor, Samuel L. Jackson, Christopher Walken, Nicolas Cage, Chuck Norris, Dan Aykroyd, Toshiro Mifune, Jeff Bridges, James Stewart, Faye Dunaway, Roger Moore, Daniel Craig, Nicole Kidman, Jean Reno ja Alan Rickman.


title: Christopher Leen filmografia

text: Vaikka Lee on työskennellyt näyttelijänä yli 60 vuoden ajan ja monet hänet roolisuorituksistaan ovat saaneet kriitikoilta positiivista palautetta, hän on voittanut yhteensä vain kahdeksantoista elokuva-alan palkintoa ja ollut ehdokkaana seitsemän kertaa eikä ole koskaan ollut edes Oscar-, Golden Globe- tai BAFTA-ehdokkaana. Lee on kuitenkin saanut tämän sijaan monia kunnianosoituksia: muun muassa BAFTA:n kunniajäsenyys, brittiläisen imperiumin komentajuus (CBE), Venerable Order of Saint Johnin komentajuus (CStJ), ritarius ja taiteen ja kirjallisuuden kunniamerkki (komentaja) Ranskan hallitukselta. Leetä pidetään laajalti yhtenä suurimmista brittiläisistä näyttelijöistä.


title: Kehtolaulu

text: Kehtolaulu eli tuutulaulu on lapsen nukutuslaulu. Perinteisiä suomalaisia unilauluja ovat muun muassa "Aa tuuti lasta", "Nuku, nuku nurmilintu" ja "Tuu tuu tupakkarulla". Maailmanlaajuisesti tunnetuin lienee kuitenkin Brahmsin kehtolaulu ("Levon hetki nyt lyö", ).


title: GRACILE-oireyhtymä

text: GRACILE-oireyhtymä eli letaali neonataali metabolinen oireyhtymä on suomalaiseen tautiperintöön kuuluva vastasyntyneellä ilmenevä oireisto, joka aiheuttaa kasvuhäiriön, aminoasidurian, kolestaasin, rautakertymän, maitohappoasidoosin ja varhaisen kuoleman.


title: GRACILE-oireyhtymä

text: Oireistoa oli vuoteen 1998 mennessä raportoitu vain Suomessa, jossa oli siihen mennessä todettu seitsemäntoista tapausta vuodesta 1965 lähtien. Vammautuneet kuolevat vastasyntyneinä tai myöhemmin vauvaiällä. Oireisto on peittyvästi periytyvä. Sen aiheuttaa BCS1L-geenin mutaatio.


title: Jack McFarland

text: John Philip ”Jack” McFarland on kuvitteellinen hahmo sarjassa "Will & Grace". Häntä esittää Sean Hayes.


title: Barakatin oireyhtymä

text: Barakatin oireyhtymä eli HDR-oireyhtymä on perinnöllinen oireisto, jolle ominaisia piirteitä ovat hypoparatyreoidismi, sensorineuraalinen kuulovika ja munuaissairaus. Sairaus on erittäin harvinainen; vain noin tusina tapausta on raportoitu lääketieteellisessä kirjallisuudessa. Barakat kumppaneineen kuvasi sairauden ensi kertaa vuonna 1977. Oireistoon liittyvät munuaisvauriot ovat vaihtelevia, ja ennuste riippuu niiden luonteesta ja vaikeusasteesta.


title: Takumi Saitō

text: Takumi Saitō (; s. 22. elokuuta 1981 Tokio, Japani) on japanilainen näyttelijä ja malli.


title: Takumi Saitō

text: Takumi on näytellyt elokuvissa "Sukitomo" (2007), "Boys love" (2006) ja "Itsuka no kimi e" (2007). Elokuvien lisäksi hän on näytellyt televisiosarjoissa, esiintynyt lavalla ja radiossa sekä tehnyt musiikkia. Takumilla on myös faniklubi, joka kantaa nimeä Takumix.


title: Takumi Saitō

text: Takumi harrastaa elokuvien katselua, musiikin kuuntelua, lukemista, matkustelua, kamppailulajeja, nyrkkeilyä ja jalkapalloa. Hän kertoo myös rakastavansa taidetta.


title: Thomas Pogge

text: Thomas Winfried Menko Pogge (s. 1953) on saksalainen filosofi ja hoitaa filosofian ja kansainvälisten suhteiden professuuria Yalen yliopistossa sekä toimii mielen tutkimuksen keskuksen tutkimuspäällikkönä Oslon yliopistossa. Hänen Harvardin yliopistoon tekemäänsä tohtorinväitöstä ohjasi John Rawls.


title: Serge Koussevitzky

text: Sergei Aleksandrovich Koussevitzky (; 26. heinäkuuta 1874 Vyšni Volotšok, Tverin alue, Venäjän keisarikunta – 4. kesäkuuta 1951 Boston, Yhdysvallat) oli venäläissyntyinen juutalainen kapellimestari, säveltäjä ja kontrabasisti. Hänet muistetaan etenkin pitkästä kaudestaan Bostonin sinfoniaorkesterin musiikillisena johtajana vuodesta 1924 vuoteen 1949.


title: Aluehallinto

text: Aluehallinto Suomessa käsittää valtion yleensä läänikokoa olevan piirihallinnon, kun taas paikallishallinto käsittää kunnallishallinnon. 1990-luvulla Suomessa kuitenkin suurläänien sekä työ- ja elinkeinokeskusten perustamisen jälkeen valtionhallinnon piirijako on tullut entistä lääninhallintoa hienojakoisemmaksi, kun taas kunnallishallinto on kasvanut lääniä pienempään maakuntakokoon seutukaavaliitoista maakuntaliittoihin sekä keskussairaala- ja palo- ja pelastustoimen maakuntakokoisiin piireihin.


title: Sinivalkoinen ääni

text: Sinivalkoinen ääni on suomalaisen laulajan Kari Tapion 10 CD:n kokoelmaboksi vuodelta 2009, joka sisältää kaikki levytykset vuosilta 1993–2009. Kokoelmalla on 25 kappaletta, joita ei ole julkaistu ennen.


title: Sinivalkoinen ääni

text: Kokoelma nousi Suomen virallisen listan sijalle 26.


title: Sinivalkoinen ääni

text: Sinitaikaa (1993)


title: Sinivalkoinen ääni

text: Bonussektori


title: Sinivalkoinen ääni

text: Laulaja (1994)


title: Sinivalkoinen ääni

text: Myrskyn jälkeen (1995)


title: Sinivalkoinen ääni

text: Meren kuisketta (1997)


title: Sinivalkoinen ääni

text: Sinut tulen aina muistamaan (1998)


title: Sinivalkoinen ääni

text: Valoon päin (1999)


title: Sinivalkoinen ääni

text: Bella Capri (2000)


title: Sinivalkoinen ääni

text: Juna kulkee (2003) (osa 1)


title: Sinivalkoinen ääni

text: Juna kulkee (2003)


title: Sinivalkoinen ääni

text: Toiset on luotuja kulkemaan (2004)


title: Sinivalkoinen ääni

text: Paalupaikka (2005)


title: Sinivalkoinen ääni

text: Kuin taivaisiin (2007)


title: Sinivalkoinen ääni

text: Kaksi maailmaa (2008)


title: Sinivalkoinen ääni

text: Viimeiseen pisaraan (2009)


title: Sinivalkoinen ääni

text: Estradilla (2000 / 2002 / 2005)


title: Sinivalkoinen ääni

text: Joulun tarina (2001)


title: Sinivalkoinen ääni

text: Joulun tarina - kirkkokonsertti (2001)


title: Federica Brignone

text: Federica Brignone (s. 14. heinäkuuta 1990 Milano) on italialainen alppihiihtäjä. Hän edustaa S.C. Courmayeur -seuraa.


title: Federica Brignone

text: Brignone voitti alppiyhdistetyn junioreiden maailmanmestaruuden Garmisch-Partenkirchenissä 2009. Garmisch-Partenkirchenin MM-kisoissa 2011 hän voitti suurpujottelussa hopeaa. Sotšin olympialaisissa 2014 hän sijoittui superalppiyhdistetyssä 11:nneksi. Sankt Moritzin MM-kilpailuissa 2017 hän oli suurpujottelussa neljäs, alppiyhdistetyssä seitsemäs ja supersuurpujottelussa kahdeksas. Pyeongchangin olympialaisissa 2018 hän saavutti pronssia suurpujottelussa, oli kuudes supersuurpujottelussa ja kahdeksas alppiyhdistetyssä.


title: Federica Brignone

text: Maailmancupissa Brignone kilpaili ensimmäisen kerran Lienzissä joulukuussa 2007. Ensimmäisen pistesijansa hän sai oltuaan 21:s Söldenin suurpujottelussa kaudella 2009–2010. Ensimmäisen palkintosijansa hän sai myöhemmin samalla kaudella oltuaan kolmas Aspenin suurpujottelussa. Kaudella 2010–2011 hän sijoittui toiseksi Zwieselin suurpujottelussa. Kaudella 2011–2012 hän oli toinen Lienzin, Kranjska Goran ja Åren sekä kolmas Schladmingin suurpujottelussa. Kaudella 2014–2015 Brignone sijoittui kolmanneksi Aspenin suurpujottelussa.


title: Federica Brignone

text: Kaudella 2015–2016 Brignone voitti kauden avanneen Söldenin suurpujottelun saavuttaen samalla ensimmäisen maailmancupin voittonsa. Aspenin, Åren, Flachaun ja Jasnán suurpujotteluissa hän sijoittui kolmanneksi. Hän voitti samalla kaudella Soldeun supersuurpujottelun. Hän sijoittui maailmancupin kokonaiskilpailussa kahdeksanneksi ja suurpujottelucupissa neljänneksi. Kaudella 2016–2017 hän voitti Plan de Coronesin suurpujottelun. Crans-Montanan alppiyhdistetyissä hän saavutti voiton ja kakkossijan. Squaw Valleyn suurpujottelussa hän sijoittui toiseksi. Aspenissa hän voitti suurpujottelun ja oli supersuurpujottelussa kolmas. Hän sijoittui alppiyhdistetyn maailmancupissa toiseksi, suurpujottelucupissa neljänneksi ja maailmancupin kokonaiskilpailussa viidenneksi.


title: Federica Brignone

text: Kaudella 2017–2018 Brignone voitti Lienzin suurpujottelun ja Bad Kleinkirchheimin supersuurpujottelun. Hän sijoittui Bad Kleinkirchheimissa lisäksi toiseksi syöksylaskussa. Plan de Coronesin suurpujottelussa hän oli kolmas. Hän voitti Crans-Montanan alppiyhdistetyn. Hän sijottui yhdistetyn cupissa kolmanneksi ja suurpujottelucupissa viidenneksi. Kaudella 2018–2019 hän oli Söldenin suurpujottelussa toinen ja voitti Killingtonin suurpujottelun.


title: Ryhädelfiinit

text: Ryhädelfiinit ("Sousa"), joiden uudeksi nimeksi on ehdotettu kyttyrädelfiinit, on delfiinisuku. Siihen kuuluu ainakin kaksi lajia: Afrikan länsirannikolla elävä afrikankyttyrädelfiini ("Sousa teuszii") ja Kiinassa elävä intiankyttyrädelfiini ("Sousa chinensis"). Intian valtameressä Aasian ja Afrikan rannikoilla elävä "Sousa plumbea" saattaa olla samaa lajia kuin intiankyttyrädelfiini, samoin kuin neljä muuta aiemmin nimettyä lajia.


title: Kokkilan lossi

text: Kokkilan lossi on yhdystiellä 1835 Salon (vuoteen 1966 Angelniemen, vuosina 1967–2008 Halikon) Kokkilan kylän ja Kemiön saaren välillä liikennöivä lossi. Se liikennöi kolme kertaa tunnissa kello 5–23 välisenä aikana ja muulloin tarvittaessa.


title: Kokkilan lossi

text: Nykyisen Kokkilan lossin rakensi Uudenkaupungin Työvene ja se otettiin käyttöön vuonna 1995. Lossille mahtuu 21 henkilöautoa ja hyötykuorma on 70 tonnia. Kannen ajoradan hyödyllinen pituus on 35,8 metriä ja leveys 7,8 metriä. Aluksen syväys on 2,6 metriä ja kuivapaino 240 tonnia.


title: Rongonsalmen lossi

text: Rongonsalmen lossi liikennöi Puumalassa Lieviskän paikallistiellä Viljakansaaren ja Lieviskän välillä. Se liikennöi tarvittaessa arkisin kello 6–22 ja pyhinä kello 9–22 välisenä aikana.


title: Rongonsalmen lossi

text: Rongonsalmen lossin rakensi Parkano Oy ja se valmistui vuonna 1972. Lossille mahtuu noin kymmenen henkilöautoa ja sen hyötykuorma on 44 tonnia. Kannen ajoradan hyödyllinen pituus on 25,5 metriä ja leveys 6,3 metriä. Aluksen syväys on 1,8 metriä ja kuivapaino 72 tonnia.


title: Sousa

text: Sousa voi viitata seuraaviin asioihin:


title: Permin yökerhopalo 2009

text: Permin yökerhopalo 2009 tapahtui 5. joulukuuta 2009 Hromaja Lošad -yökerhossa Permin kaupungissa Venäjällä. Onnettomuudessa kuoli 155 ihmistä. Suurin osa menehtyi savukaasuihin, mutta osa tallautui kuoliaaksi toisten jalkoihin tulipalon aiheuttamassa paniikissa. Loukkaantuneita oli yli 130, joista 85 loukkaantui vakavasti.


title: Permin yökerhopalo 2009

text: Palon epäillään saaneen alkunsa esiintymislavalla olleista pyroteknisistä laitteista. Kipinöiden epäillään sytyttäneen tuleen ravintolatilan katossa olleen muovin ja koristeina käytetyt oljet. Rakennuksessa oli tapahtumahetkellä yli 200 ihmistä, jotka olivat kokoontuneet juhlimaan yökerhon kahdeksanvuotispäivää.


title: Permin yökerhopalo 2009

text: Venäjän presidentti Dmitri Medvedev määräsi onnettomuustutkintalautakunnan tutkimaan tapahtunutta. Pääministeri Vladimir Putin lähetti maan hätätilaministeri Sergei Šoigun, sisäministeri Rašid Nurgalijevin ja terveysministeri Tatjana Golikovan tapahtumapaikalle.


title: Permin yökerhopalo 2009

text: Onnettomuuden jälkeen Venäjällä on keskusteltu paloturvallisuuden parantamisesta ja pyrotekniikan rajoittamisesta sisätiloissa.


title: Rabah Saâdane

text: Rabah Saâdane (, s. 3. toukokuuta 1946) on algerialainen jalkapallovalmentaja ja uransa lopettanut puolustaja.


title: Rabah Saâdane

text: Saâdane pelasi omalla urallaan puolustajana kotimaansa seuroissa. Ura päättyi kuitenkin ennen aikojaan Saâdanen jouduttua auto-onnettomuuteen 27-vuotiaana.


title: Rabah Saâdane

text: Peliruansa jälkeen Saâdane on tehnyt uraa valmentajana ja toiminut useaan otteeseen Algerian maajoukkueen päävalmentajana. Hän aloitti valmentamisen vuonna 1977 Algerian nuorten maajoukkueiden myötä. Ensimmäistä kertaa Saâdane toimi Algerian päävalmentajana 1981–82 ja oli johdattamassa maata MM-kisoihin 1982, mutta joutui tyytymään apuvalmentajan rooliin lopputurnauksessa, kun päävastuun otti Mahieddine Khalef. Toisella yrittämällä 1985–86 Saâdane sai toimia päävalmentajana myös MM-lopputurnauksessa, joka tosin päättyi jo lohkovaiheeseen.


title: Rabah Saâdane

text: Maajoukkuepestien jälkeen Saâdane siirtyi seurajoukkuetasolle vuonna 1988 ja valmensi marokkolaista Raja Casablancan ensimmäisellä kaudellaan Afrikan Mestarien liigan voittoon. Sitä vastoin pääsarjassa menestys jäi vaatimattomammaksi, kun joukkue sijoittui kaudella 1988–1989 yhdeksänneksi ja seuraavalla kaudella viidenneksi. Saâdanen seuraavat pestit jäivät myös vaatimattomiksi MC Algerin jälkeen hän valmensi tunisialaista ES Sahelia, mutta sai potkut kauden alussa. Myös tulos USM Algerin peräsimessä jäi heikoksi, kun seura jäi Algerian pääsarjassa viimeiseksi.


title: Rabah Saâdane

text: Seurajoukkueiden jälkeen Algerian jalkapalloliitto kutsui Saâdanen valmentamaan Algerian maajoukkuetta lyhyen aikaa 1999 sekä 2003–04, jolloin tuloksena oli Afrikan mestaruuskisojen puolivälieräpaikka. Kisojen jälkeen hän valmensi hetken aikaa Jemenin maajoukkuetta ja otti myöhemmin vastuun ES Sétifistä tultuaan kesken kauden 2006–2007 potkut saaneen Rachid Belhoutin tilalle. Saâdane johdatti Sétifin Algerian mestaruuteen, sekä Arabian Mestarien liigan voittoon vuonna 2007.


title: Rabah Saâdane

text: Lokakuussa 2007 hän palasi maajoukkuevalmentajaksi viidettä kertaa. Tuloksena oli jälleen MM-kisapaikka, joka tosin ratkesi vasta uusintaottelussa Egyptiä vastaan.


title: Rabah Saâdane

text: Afrikan mestaruuskisoissa Saâdane luotsasi Algerian neljänneksi. Välierissä se kärsi 0–4 tappion Egyptille ja menetti kolme pelaajansa pronssiottelusta punaisten korttien vuoksi. Mitali karkasi Nigerialle 1–0.


title: Rabah Saâdane

text: MM-lopputurnauksessa 2010 Saâdanen suojattien tie päättyi 1986 tapaan alkulohkoon. Algerian ainoaksi pisteeksi jäi Englantia vastaan pelatun maalittoman tasapelin piste, eikä se onnistunut tekemään lopputurnauksessa ainoatakaan maalia. Kisojen jälkeen Saâdane oli valmis eroamaan tehtävästään mikäli Algerian jalkapalloliitto niin vaatisi. Algerian jalkapalloliiton puheenjohtaja Mohamed Raouroua kuitenkin piti Saâdanen sopimuksensa loppuun asti, joka umpeutui 30. kesäkuuta 2010. Aluksi liiton toiveena olisi ollut Saâdanen jatko seuraaviin Afrikan-kisoihin, mutta myöhemmin ilmoitettiin Saâdanen olevan Algerian maajoukkueen valmentajana viimeisen kerran ystävyysottelussa Gabonia vastaan. Heinäkuussa 2010 Algerian jalkapalloliitto kuitenkin ilmoitti Saâdanen jatkavan tehtävässään, kun syyskuussa alkavat vuoden 2012 Afrikan-kisojen karsinnat. Sopimuksen kestoa ei ilmoitettu, mutta liitto oli jo aiemmin kertonut haluavan pitää Saâdanen yhden arvokisan verran.


title: Rabah Saâdane

text: Syyskuussa 2010 Saâdane ja hänen valmennusryhmänsä erosivat tehtävästään pelattuaan 1–1 tasapelin vuoden 2012 Afrikan kisojen ensimmäisessä karsintaottelussa Tansaniaa vastaan. Saadanen Algeria oli sitä ennen hävinnyt harjoitusottelunsa Gabonia vastaan maalein 2–1. 24. syyskuuta 2010 Saâdane ilmoitti toimivansa ranskalaisen Canal+ Sportin konsulttina suurissa kilpailuissa.


title: Rabah Saâdane

text: 1. tammikuuta 2011 Jemenin maajoukkue nimitti Saâdanen uudeksi päävalmentajaksi. Yhdeksän päivää myöhemmin maan jalkapalloliitto kuitenkin ilmoitti ettei lopullista sopimusta saatu aikaan liian suuren palkkavaatimuksen johdosta.


title: Rabah Saâdane

text: Joulukuussa 2013 kokenut Saâdane palasi ES Sétifin päävalmentajaksi. Saâdane syntyi vuonna 1946 Batnassa kolmilapsiseen perheeseen. Hänen veljensä Cherif ja sisko asuvat edelleen Batnassa. Perheen isä työskenteli rautatien parissa ja he asuivat lähellä jalkapallostadionia, jonka myötä Saâdane kiinnostui jalkapallosta nuorella iällä. Hän kävi ranskankielisen peruskoulun Algerian ollessa tuolloin Ranskan siirtomaa ja muutti sittemmin Constantinen, jossa Saâdane suoritti ylioppilastutkinnon tieteestä vuonna 1966.


title: Selma

text: Selma on naisen etunimi.


title: Selma

text: Nimi on kelttiläistä alkuperää ja tuli yleisemmin tunnetuksi Macphersonin vuonna 1765 julkaisemasta runokokoelmasta Ossianin laulut. Siinä se esiintyy paikannimenä, mutta tuli pian käyttöön myös naisen etunimenä. Suomessa sen yleistymiseen ovat vaikuttaneet myös eräät Franzénin ja Topeliuksen runot, joissa nimi esiintyy, erityisesti Topeliuksen vuonna 1845 julkaisema "Ljungblommor".


title: Selma

text: Nimi Selma otettiin almanakkaan vuonna 1857, ja nimipäivä on 5. joulukuuta. Vuoden 2018 loppuun mennessä Väestörekisterikeskuksen mukaan Selma-nimen on Suomessa saanut 12 034 naista. Nimi on ollut yleinen varsinkin ennen vuotta 1920 syntyneillä, mutta 2010-luvulla se on jälleen yleistynyt.


title: Christoph Budde

text: Christoph Budde (11. helmikuuta 1963 – 1. joulukuuta 2009) oli saksalainen jalkapalloilija, pelipaikaltaan hyökkääjä. Hän pelasi Bundesliiga-urallaan Borussia Mönchengladbach -seurassa vuosina 1985–1990. Hän kuoli sikainfluenssaan sairastuttuaan. Taustalla oli krooninen keuhkosairaus.


title: Tarhapeukaloinen

text: Tarhapeukaloinen ("Thryomanes bewickii") on Pohjois-Amerikassa tavattava peukaloisiin kuuluva varpuslintu. Se on noin 14 senttimetriä pitkä, hoikka ja pitkäpyrstöinen lintu. Väritykseltään tarhapeukolainen on harmahtavan ruskea. Tarhapeukolaiset liikkuvat yleensä yksin, mutta joskus niitä tavataan pareittain. Naaras munii 5–6 munaa pesimäkoloon.


title: Tarhapeukaloinen

text: Tarhapeukaloinen on noin 14 cm pitkä laji, ja rakenteeltaan se on hoikka ja pitkäpyrstöinen. Selkä ja päälaki ovat harmahtavan ruskeat. Tyynenmeren rannikolla elävät linnut ovat harmaampia kuin itäisempiin populaatioihin kuuluva tarhapeukaloiset, jotka ovat punaruskeampia. Päässä on kaksi valkoista silmäkulmajuovaa. Vatsa on harmahtavan valkoinen ja pyrstö valkoviiruinen. Ulkonäöltään tarhapeukaloinen muistuttaa matkijapeukaloista ("Thryothorus ludovicianus"), joka eroaa suuremman kokonsa ja tukevamman rakenteensa perusteella.


title: Tarhapeukaloinen

text: Tarhapeukaloista tavataan Kanadasta Ontariosta, Yhdysvaltain länsi- ja eteläosista sekä Meksikosta. Lajin elinympäristöä ovat pensaikot usein jokien ja maatalousalueiden lähettyvillä. Laji on harvinaistunut erityisesti elinalueensa itäosissa ja Mississipin osavaltiossa se luokitellaan uhanalaiseksi. Kannan harvinaistumisen arvellaan johtuvan pihapeukaloiskannan ("Troglodytes aedon") kasvusta. Pihapeukaloinen voittaa tarhapeukaloisen kilpailussa pesimäpaikoista.


title: Tarhapeukaloinen

text: Tarhapeukaloiset elävät pensaikoissa ja puissa. Laji liikkuu hyppimällä ja on hyvin harvoin pitkiä aikoja paikoillaan. Yleensä tarhapeukaloiset liikkuvat yksinään, mutta joskus niitä tavataan pareittain.


title: Tarhapeukaloinen

text: Tarhapeukaloiset ovat kolopesijöitä ja rakentavat pesänsä kallion koloon, vanhaan tikan koloon tai pesimälaatikoihin. Naaras rakentaa koloon kuppimaisen pesän sammalista, lehdistä, karvoista ja höyhenistä ja munii viidestä kuuteen munaa. Naaras hautoo niitä yksin noin kaksi viikkoa. Koiras huolehtii hautovan naaraan ruokkimisessa ja auttaa kuoriutuneiden poikasten hoidossa.


title: Tarhapeukaloinen

text: Tarhapeukaloiset käyttävät ravintonaan pääasiassa hyönteisiä ja hämähäkkieläimiä. Ravinto etsitään pensaikosta lehdiltä tai toisinaan maasta.


title: Tapuwa Kapini

text: Tapuwa Kapini (s. 17. heinäkuuta 1984 Bulawayo) on zimbabwelainen jalkapallomaalivahti. Hän pelasi Highlanders-seurassa Zimbabwessa, kunnes siirtyi vuonna 2006 Etelä-Afrikkaan, jossa pelaa yhä Premier Soccer Leaguen Platinum Starsissa. Kapini on pelannut Zimbabwen jalkapallomaajoukkueessa 23 ottelua (2009).


title: Maneesi

text: Maneesi eli ratsastushalli on ratsastuskenttä, jota suojaa rakennus.


title: Maneesi

text: Maneesit ovat tavallisesti suorakaiteen muotoisia. Maneesin yhteydessä on usein katsomo ja säilytystilaa esimerkiksi estekalustolle. Maneesin pohjana käytetään mm. turvetta tai kumimurske-hiekka-sekoitetta. Pelkkää hiekkaa käytetään harvemmin sillä se pölisee kuivana ja haittaa näkyvyyttä ja heikentää ilmanlaatua. Pohjoisilla leveysasteilla maneesit ovat käytännössä aina seinällisiä ja ikkunallisia umpirakennuksia, lämpimissä maissa ne voidaan rakentaa myös seinättömiksi tai matalaseinäisiksi katoksiksi suojaamaan kuumuudelta ja sateelta.


title: Maneesi

text: Suomessa maneesit ovat yleensä 20-23 metriä leveitä ja pituudeltaan vähintään 40 metriä. Jos maneesissa on useampi ratsastuskenttä, ne on yleensä sijoitettu peräikkäin sillä maneesin kustannukset kasvavat huomattavasti rungon leventyessä. Tavallisimpia maneesien rakennustapoja ovat muovipinnoitettu liimapuukaarinen maneesi, teräsrunkoinen, peltikattoinen ja seinistään pelti- tai puuverhottu maneesi ja puurunkoinen, peltikattoinen ja puuverhottu maneesi. Vanhoja tiilirakenteisia maneeseja on säilynyt ratsastuskäytössä niukasti, tunnetuin lienee Helsingin Ruskeasuolla sijaitseva Olympiamaneesi. Tästä rakennuksestakin valtaosa on palloilijoiden ja nyrkkeilijöiden käytössä, ratsastajille on lohkaistu 37m pala toisesta päädystä.


title: Maneesi

text: Maneesiin voi olla myös integroituna talli, joskin tämä ratkaisu on Suomessa melko harvinainen.


title: Kiimkallion seisake

text: Kiimkallion seisake () on Uudenkaupungin radan varressa sijaitseva lakkautettu seisake. Vehmaan Kiimkallion kylään valmistunut, Thure Hellströmin suunnittelema seisake palveli alusta alkaen vain muutamaa lähistön tilaa, joiden maantieyhteys oli huono. Siksi Kiimkallio muutettiin laiturivaihteesta miehittämättömäksi seisakevaihteeksi vuonna 1955 ja seisakkeeksi tavaraliikenteen loppuessa kaksi vuotta myöhemmin, vuonna 1957. Myös seisakkeen sivuraiteet purettiin 1950-luvulla. Asema palveli kuitenkin henkilöliikennettä koko radan lakkauttamiseen asti 1.1.1993.


title: Kiimkallion seisake

text: Vuonna 2007 asema siirtyi Senaatti-kiinteistöjen myyntikohteeksi, jolloin myyntiin tulivat noin puolen hehtaarin tontilla sijaitsevat asuinrakennus, sauna, ulkorakennus ja käymälä. Ne siirtyivät uudelle omistajalle vuoden 2008 alkupuolella.


title: Ratsastuskenttä

text:
Ratsastuskenttä on ratsastukseen tarkoitettu alue. Ratsastuskenttä voi sijaita myös maneesin sisällä.
Ratsastuskenttä on useimmiten suorakaiteen muotoinen ja sen pohja on hiekkaa tai hiekkasekoitetta, nykyään toisinaan esimerkiksi kumirouhetta. Oikeanlaisilla materiaaleilla kunnolla pohjustettu kenttä on ympäri vuoden tasainen ja turvallinen, siihen ei kerry seisovia vesilätäköitä eikä se rasita tai suorastaan vahingoita hevosten jalkoja liialla pehmeydellä, kovuudella tai kivisyydellä; kentät vaativat kunnossa pysyäkseen kuitenkin myös hoitoa, kuten lanaamista, kastelua kuivina aikoina pölyämisen vähentämiseksi sekä hevosten lannan pois keräämistä. Kentät ovat useimmiten aidattuja, ja Suomen oloissa ympärivuotisessa käytössä olevilla kentillä on valaistus. Helppojen luokkien kouluratsastusradan koko 20 m x 40 m on vakiintunut jonkilaiseksi ratsastuskentän perusmalliksi, joskin esteratsastukseen käytettävän kentän olisi hyvä olla kookkaampi.


title: Ratsastuskenttä

text: Kun ratsastuskenttää käyttää useita ratsukkoja samanaikaisesti, noudatetaan vakiintuneita tai yhteisesti sovittuja sääntöjä "etuajo-oikeuksista" ja ratsastussuunnan määräytymisestä. Kentällä ratsastetaan erilaisia vakiintuneita kuvioita ja reittejä, jotka tunnetaan ratsastusradan teinä.


title: Kamel Ghilas

text: Kamel Ghilas (, s. 9. maaliskuuta 1984 Marseille, Ranska) on ranskalais-algerialainen jalkapalloilija, pelipaikaltaan hyökkääjä. Hän edustaa Belgian pääsarjassa Charleroita.


title: Kamel Ghilas

text: Ghilas syntyi Ranskanssa, mutta hänellä on myös Algerian kansalaisuus. Hän on edustanut Algerian jalkapallomaajoukkuetta vuodesta 2007 lähtien. Myös hänen nuorempi veljensä Nabil Ghilas edustaa Algeriaa.


title: Kamel Ghilas

text: Ghilas aloitti uransa FC Martiguesin junioreissa, jonka jälkeen hän siirtyi AS Cannesiin vuonna 2003. Ghilas teki paljon maaleja, mutta ei pystynyt johdattamaan joukkuetta Ligue 2:een. Hän jätti seuran ja siirtyi portugalilaiseen Vitória SC:hon.


title: Kamel Ghilas

text: Ensimmäisellä kaudellaan Ghilas oli 12 maalillaan yksi joukkueen avainpelaajista, kun se nousi maan pääsarjaan. Hän oli tuolloin sarjan arvostetuimpia pelaajia. Seuraavalla kaudella hänellä oli suuri rooli pääsarjassa kolmannen sijan saavuttaneesta joukkueesta.


title: Kamel Ghilas

text: Ghilas päätyi sopimukseen espanjalaisen Segunda Divisiónin Celta Vigon kanssa. Hän oli kahdella kaudella joukkueen paras maalintekijä 13 maalillaan. Valioliigaseura Blackburn Rovers oli kiinnostunut Ghilasista, mutta hän siirtyi lopulta Hull Cityyn kaudeksi 2009–2010 1,7 punnalla. Hän debytoi Valioliigassa 22. elokuuta ottelussa Bolton Wanderersia vastaan ja iski ottelun voittomaalin Jussi Jääskeläisen selän taakse.


title: Kamel Ghilas

text: Heinäkuussa 2010 Ghilas siirtyi kauden mittaisella lainasopimuksella Ranskaan Arlesiin


title: Kamel Ghilas

text: Ghilas debytoi Algerian maajoukkueessa 2. kesäkuuta 2007 ottelussa Kap Verdeä vastaan. Hän on pelannut maajoukkueessa yhteensä 16 ottelua, joissa on syntynyt kolme maalia.


title: The Definitive Ray Charles

text: The Definitive Ray Charles on kahden CD-levyn kokoelma-albumi Ray Charlesin 46 suositusta laulusta kuudelta eri vuosikymmeneltä. Se julkaistiin vuonna 2005.


title: Goin’ Places

text: Goin' Places on The Jacksons -yhtyeen studioalbumi, joka julkaistiin vuonna 1977.


title: Šonakapina

text:
Šonakapina oli šona-heimon nostama kapina Mosambikissa portugalilaisia siirtomaaisäntiä vastaan vuonna 1917.
Kapinan seurauksena Portugali menetti hallinnan osassa siirtomaata peräti kolmeksi vuodeksi. Kapinan taustalla muhi tyytymättömyys oloihin, mutta sen laukaisi Portugalin yritys määrätä siirtomaajoukkoja osallistumaan ensimmäiseen maailmansotaan.